
RET-2011: Rusiaj Esperanto-Tagoj 

E-kluboj de Krasnodar, Soĉi kaj Gelenĝik, helpataj de Rusia Esperantista Unio, in- 
vitas vin partopreni en RET-2011 - la unua RET ĉe Nigra Maro! 

RET okazos post kvarjara paŭzo, kiam la iamaj tradicioj de la aranĝo iom forge- 
siĝis. Tamen la organizantoj kredas, ke la rusia E-movado daŭre bezonas tian 
renkontiĝon kaj invitas ĉiujn, kiuj pensas same, aliĝi. 

RET estos : 

- feriejo: ĝi okazos marborde, proksime de unu el la plej popularaj ripozlokoj de 
Rusio, la urbo Gelenĝik; 

- edukejo: ni instruos unu al la alia. Komencantoj povos studi la bazojn de la 
lingvo, progresantoj ricevos la lingvan praktikon, spertuloj povos plispertiĝi dum 
prelegoj kaj metiejoj, ni ankaŭ havos ekskursojn al vidindaĵoj kaj allogaĵoj; 

- artejo: okazos koncertoj kaj prezentadoj. 

Loko : la turisma bazejo “Kristall” (nancuouaT «KpHCTann») en la loĝloko Betta, 
40-kilometrojn sude de Gelenĝik. La bazejo situas tuj apud la marbordo, je kelk- 
minuta piedira distanco de bonega plaĝo. 

Datoj : 08-18 de aŭgusto 2011. 

Kondiĉoi : la bazejo “Kristall” havas unu ĉefan loĝkonstruaĵon kun klimatizitaj 
ĉambroj kaj t.n. somerajn dometojn (sen klimatizo). Tendumado kaj surplanka 
loĝado estas mendeblaj en proksima kampadejo (je 800 m for). 

La kostoj: 

- 500 rub. tage por unu loko en someraj dometoj, 3-4 litaj ĉambroj (aldona 
lito en la ĉambro - 400 rub. tage); 

- 1200 rub. tage por unu loko en klimatizitaj ĉambroj, 2-4 litaj ĉambroj 
(aldona lito - 800 rub. tage); 

- 150 rub. tage por unu tendumanto en la kampadejo. 

La prezoj validas, se oni mendas loĝadon por ne malpli ol 3 tagoj. Por malpli 
longa tempo la bazejopostulas je 30%pli. 

Kaj, kompreneble, ĉe privatuloj en la loĝloko Betta oni povas memstare lui do- 
mojn, loĝejojn, ĉambrojn kaj litlokojn kontraŭ plej variaj prezoj. 

La manĝado kostas 400 rub. tage kaj laŭ la nuna interkonsento estas nepra por 
ĉiuj partoprenontoj, i.a. tiuj, kiuj loĝos ekster “Kristall”. 

Atenton! Por rezervi la lokojn en la bazejo “Kristall” necesas sendi ai la organi- 
zantoj antaŭpagon egalan al kosto de unutaga restado (loĝado+nutrado) antaŭ 
la 1-a de aprilo 2011. Konkrete: 900 rub. por loĝado en someraj dometoj, 1600 
rub. por loĝado en klimatizitaj ĉambroj. La antaŭpago ne estas repagebla. 
Aliĝkotizoj : Ĝis 01.04.2011 - 450 rub. 

Ĝis 01.06.2011 -550 rub. 

Post 01.06.2011 kaj surloke - 650 mb. 

Rabatoj : membroj de REU - 50 rub.; infanoj (aliĝintaj kun la gepatroj) - senpage. 
Kontribuantoj al la programo, instmistoj de kursoj por komencantoj kaj progresan- 
toj ricevos aldonajn rabatojn laŭinterkonsente kun la organiza teamo. 

Krompago : aliĝantoj, kiuj tute ne posedas Esperanton (ne kalkulante infanojn) 
krompagas “instruadan kotizon” - 300 mb. La pago estos repagita kaze de regula 
kaj rezultodona partoprenado en lingvaj kursoj. 

La aliĝkotizojn preferinde sendu anticipe — por helpi al la organizantoj. Atentu, ke 
pagado de la aliĝkotizo ne egalas al antaŭpagado por loĝado+manĝado kaj ne ga- 
rantias ilin! 

Allogajoj : La tendaro okazos en turisme riĉega regiono. Krom partopreni en la 
tendara programo kaj naĝi en la maro la partoprenontoj povos: viziti delflnejojn 
(en Gelenĝik kaj en Arhipo-Osipovka, 40 km de Betta); ekskursi al dolmenoj; 
promeni per ĉevaloj en proksima montaro, ktp ktp ktp. En Gelenĝik estas granda 
akvoparko kaj tre popularaj kablaj vojoj al la alto de 600 m. Aliaj vizitindaj urboj 
troviĝas: Novorossijsk - ĉ. 80 km norde, Anapa - ĉ. 150 km norde, Soĉi - 230 km 
sude. 

Atingado : per aviadiloj ĝis Krasnodar aŭ Gelenĝik, poste per busoj; aŭ trajne ĝis 
Krasnodar aŭ Novorossijsk, poste per busoj. 

Organizantoj : dum la prepara periodo la organiza teamo konsistas el: 

- Anatolij Ivasenko (Krasnodar) - kunordiganto de la organiza teamo, kasisto; +7- 
918-1704520, <krasnodaro@gmail.com> (ne retpoŝtu, se bezonatas urĝa respondo: 
A.Ivasenko ne havas komputilon!); 

- Svetlana Smetanina (Moskvo) - preparado de vizoj por eksterlandanoj, oficialaj 
kontaktoj kaj kontraktoj; +7-926-6083244, <svsmetanina@yandex.m>; 

- Vladimir Bespalov (Soĉi) - kunordiganto de kunlaboro flanke de lokaj esper- 
antistoj; <laro96@yandex.m>; 

- Andrej Grigorjevskij (Sumerlja) - informado, reklamo; <andreo@reu.m>. 

Aliĝu en <reu.m> aŭ sendu kutiman aliĝilon (nomo, adreso, kontribuoj ks) al 
<ret2011 @reu.m>. 

La kotizojn per poŝtmandato sendu al : HBacemco AHaTOJiHŬ IlrsanoBuu. a.a. 5, 
350000 Kpaciro/iap (pri aliaj pagmanieroj interkonsentu kun Anatolij Ivasenko). 
Eksterlandanoj, kiuj bezonas vizojn, kontaktiĝu pri la kotizopagado kun Svet- 
lana Smetanina. 

ZAMENHOF-CELEBRADO EN 
JEKATERINBURG 

La 18-an de decembro 2010 en Jekaterinburg 
okazis la tradicia Zamenhof-festo organizita de la 
urba klubo “Arĝenta flamo”. 

Zamenhof-celebradoj en Jekaterinburg fariĝis 
tiom popularaj, ke ankaŭ multaj aliurbanoj ŝatas viz- 
iti ilin pro la interesa kultura kaj distra programoj. 

Ĉi-foje ankaŭ min tentis la ideo partopreni la even- 
ton, kiu povas esti vera evento ebliganta ŝancon por 
vojaĝo al esperantista kunveno en la vintra sezono 
sojle de la forpasanta jaro. En ĉi tiu tago Jekaterin- 
burg estis kovrita per densa neĝa tavolo kaj frostigita 
ĝis -27°, sed eĉ tiaj ekstreme severaj veterkondiĉoj 
ne embarasis alvenon de gastoj el 5 proksimaj kaj 
foraj lokoj de la urala regiono (Surgut, Tjumenj, Okunjovka de Tjumena regiono, 
Ĉeljabinsk, Niĵnij Tagil), ĉar la eksteran malvarmegon kaj surstratajn neĝamasojn 
videblajn ĉie tra la frosta nebuleto kompensis tre amika atmosfero en la konferenca 
salono de la hotelo “Granda Uralo”. 

La vespero havis atributojn de vera festo: interesa kaj bunta programo, emociaj 
kultureroj, amikaj revidiĝoj, etoso de kunestado en samlingva rondo. Jekaterinbur- 
gaj kaj tjumenaj esperantistoj prezentis retrospektivon de gravaj Esperanto-eventoj 
el 1910, reflektinte forgesitajn kaj nekonatajn al la nuntempa publiko okazintaĵojn 
el la antaŭcentjara periodo. Viktor Kudrjavcev, tre sukcese rolinta kiel Zamenhof 
en humura skeĉo, ricevis aplaŭdojn de la spektantoj. Ne malatentitaj estis ankaŭ 
malnovaj kaj ĵus eldonitaj Esperanto-libroj en la prezento de Aleksander Osincev, 
Rafija Kudrjavceva, Vladimir Opletajev, kolektintaj plurajn interesitojn ĉe la li- 
broekspozicio. Aleksander vidigis kaj komentis interesajn fragmentojn el nova aŭ- 
tenta esperantlingva fdmo. 

Galina Terentjeva 
(Ĉeljabinsk) kaj Pavel 
Veselov (Tjumenj) 
okazigis skajp- 

rendevuon kun ekster- 
landaj esperantistoj, 
dum kiu Galina inter- 
parolis kun siaj 
geamikoj Betty Chat- 
terjee (Danio), Victor 
Nino (Hispanio), Tsu- 
kuru Harada - Faro 
(Japanio), kaj ili de sur 
la granda ekrano salut- 

ante el siaj foraj urboj gratulis la ĉeestantojn okaze de la festo. Por novaj esper- 
antistoj tio iĝis elokventa pruvo de senbaraj kaj tute liberaj internaciaj komuni- 
keblecoj pere de Esperanto. 

La organiza teamo serĉante novan aliron al la festa tradicio enprogramigis du 
konkursojn ligitajn kun la nomo de la kreinto de Esperanto: leteron al Lazaro Lu- 
doviko Zamenhof kaj fotokonkurson pri la temo “Zamenhof kaj mi”. Kvankam la 
ideo celis literaturverke aktivigi unuavice uralajn kaj siberiajn esperantistojn, ĝiaj 
geografiaj kadroj tre baldaŭ larĝiĝis ĝis tre malproksime kaj trovis interesitojn en 
plej foraj lokoj. En la konkurso de leteroj partoprenis entute 33 personoj el 10 lan- 
doj. Ĉiuj konkursintoj ricevis belajn diplomojn, kaj al la ĉeestaj konkurspartopren- 
intoj ili estis solene enmanigitaj dum la vespero. Viglajn diskutojn kaj aplaŭdojn 
rikoltis ankaŭ la fotokonkurso al kiu per 42 originalaj fotoj kontribuis 20 esper- 
antistoj el 8 landoj. La unuan lokon okupis Sergej Potaskujev el Niĵnij Tagil pro la 
fotomuntaĵo aludanta lian nespertecon de komencanto kuraĝe plonĝanta kaj na- 
ĝanta en la senlima oceano de Esperanto (vidu la bildon en la unua kovrilpaĝo - La 
red.). 

Fine mi ŝatus danki al ĉiuj organizintoj de la festo, pleje al Raja kaj Viktor 
Kudrjavcev, pro ampleksa kaj detala preparlaboro, kiuj garantiis senriproĉan pro- 
gramon, pro inventemo kaj malkovro de novaj ideoj, gastamo kaj nelacigebla en- 
tuziasmo. Mi dankas tiun ŝancon venigintan min en la vintran Jekaterinburgon por 
kuncelebri la 151 -an naskiĝtagon de Ludoviko Zamenhof. 

Vladimir Opletajev (Surgut) 

PRI LA KONKURSOJ, DEDIĈITAJ AL ZAMENHOF-TAGO 2010 

Estas agrable, ke en la maro de nia ĉiutageco okazas foje insuletoj de festoj, 
kien strebas animo por enspiri tie iom da freŝa aero de amika komunikado, reakiri 
vivĝojon kaj entuziasmon por plia aktivado. 

Ĉiujare la tradicie okazantan Zamenhof-tagon en Jekaterinburg ni atendas kiel 
siaspecan E-feston, kiam eblas renkontiĝi kun E-amikoj, kiuj venas el proksimaj 
kaj foraj urboj de nia Urala regiono. Kiel organizantoj de tiu ĉi festo ni anticipe 

komencas zorge prepari 
ĝin, detale pridiskutante 
la programon, penante 
fari ĝin alloga kaj utila 
kaj eviti la ripetiĝojn. 

Ankaŭ la preparadon 
de Z-festo en 2010 ni 
komencis longe antaŭ la 
evento mem. Ĉi-foje nin 
kaptis la nova ideo: lanĉi 
du kreajn konkursojn, 
ligitajn al la persono de 
la aŭtoro de Esperanto: 

1) Konkurso de 

leteroj al Ludoviko Zamenhof; 

2) Fotokonkurso “Zamenhof kaj mi”. 

A1 la partopreno en la konkursoj ni invitis ne nur uralajn esperantistojn, sed 
aperigis la informon en la landaj retaj dissendolistoj <reu-agado> kaj <esperanto- 
rus-informoj> kaj tre ekĝojis, kiam rapidege ricevis la unuan reehon de la konata al 
ĉiuj Viktoro Aroloviĉ, kiu sendis bonegan foton por la fotokonkurso (vidu la foton 
en lap. 27 - La red.). Jam pli kuraĝe ni diskonigis la informon rete tra la mondo, 
kaj rapide niaj konkursoj iĝis intemaciaj, ja reehis kaj ekdeziris partopreni 
samideanoj el multaj landoj. Kore ni dankas ĉiujn, kiuj subtenis la ideon per 
interesaj kaj tre sinceraj kontribuaĵoj! 

Por la konkurso de leteroj entute venis el 10 landoj 33 leteroj, adresitaj al 
Ludoviko Zamenhof. Evidentiĝis, ke ĉiu aŭtoro havis ion propran por skribi, 
rakonti, komuniki al la aŭtoro de Esperanto, tial la temoj de la leteroj estis tre 
variaj: dankaj vortoj kaj respektesprimo al Zamenhof; Esperanto kaj ĝia rolo en la 
nuna mondo; esperantistiĝo kaj avantaĝoj de Esperanto; la historia vojo de 
Esperanto; tutmondaj kaj lingvaj problemoj; Esperanto kaj Esperanto-literaturo; 
konsilo al Zamenhof ne krei utopian lingvon kaj konfesoj de ordinaraj 
esperantistoj; movadaj kaj lingvaj temoj k.t.p. Same diversaj estis la fonnoj kaj 
ĝenroj, en kiuj estis verkitaj la leteroj: salutmesaĝoj kaj preĝo al Zamenhof; 
personaj rememoroj kaj meditoj, ligitaj al Esperanto; invito viziti la urbon kaj 
konsiloj al Ludoviko; rakontoj, noveloj kaj poemoj; fikciaj leteroj k.t.p. 

Rimarkindas, ke kelkaj aŭtoroj trovis en la konkurso grandan kampon por la 
kreado, por la fantazio, ili mirigis kaj ĝojigis per sia neordinara krea aliro. Mi mem 
plezure legis ĉiujn leterojn kaj aparte ĝuis la leterojn kun neordinaraj aŭtoraj ideoj; 
ekzemple Luiza Carol el Israelo skribis al Ludoviko la leteron en la nomo de lia 
filino Lidia kaj Jefim Zajdman el Jalta - en la nomo de Borovko. 

Ankaŭ por la fotokonkurso “Zamenhof kaj mi” partoprenintoj el diversaj lokoj 
de la mondo kontribuis per diversaj simpatiaj fotoj: seriozaj, ŝercaj, fantaziplenaj. 
Elektinte el la ricevitaj fotoj la plej konvenajn, ni faris foto-albumon, fotojn el kiu 
sur la granda ekrano, akompane de muziko kaj E-kanto “Ho, mia kor’” povis vidi 
ĉiuj partoprenintoj de Zamenhof-festo-2010 en Jekaterinburg. Oni ankaŭ voĉlegis 
kelkajn plej interesajn leterojn, adresitajn al Ludoviko Zamenhof. A1 la gajnintoj 
de la unuaj 3 lokoj en la konkursoj ni sendis libropremiojn kun memoraĵoj el 
Jekaterinburg, kaj al multaj partoprenintoj de la leter-konkurso estis senditaj 
diplomoj pro la aktiva subteno de la iniciato. 

Same kiel ĉiuj antaŭaj Z-festoj en nia urbo, ankaŭ tiu ĉi pasis tre rapide, restis 
por ni nur varmaj rememoroj pri ĝi. Sed feliĉe, ĉi-foje restis ankaŭ la porkonkursaj 
kontribuaĵoj, kiujn ni klopodis disloki sur la paĝoj de nia regiona E-retejo. Nun 
ĉiu deziranto povas vidi, tralegi, ĝui ilin! Bonvolu viziti nian regionan E-paĝaron 
laŭ subaj ligiloj: <http://www.ural-sib.org/eo/konkursoj/fotokonkurso-zamenhof- 
kaj-mi/fotokonkurso-zamenhof-kaj-mi> kaj <http://www.ural- 

sib.org/eo/konkursoj/konkurso-letero-al-ludoviko-zamenhof/konkurso-letero-al- 
ludoviko-zamenhof >. Kelkajn interesajn leterojn vi povas legi ĉi-sube. 

Raja Kudrjavceva (Jekaterinburg) 

Jefim Zajdman (Ukrainio) 

De kiu: Nikolaj Borovko 

A1 kiu: L. Zamenhof 
Dato: 

Temo: GRATULO kaj rememoroj 
Kara Majstro! 

Mi estas feliĉa gratuli vin okaze de la naskiĝtago! 

Pasis jam 115 jaroj post kiam mi skribis al Vi, 
petante rakonti pri deveno de Esperanto. Nun mian 
nomon esperantistoj scias precipe nur dank’ al via respondo. Kion fari? La tempo 
forgesigas multon. 

Ĉu vi memoras, kiel en 1887 vi ricevis leteron de 15-jara knabino Tonjo 
Ĉajkovskaja, kiu skribis: ”Ni ne atendu, kiam milionoj da homoj decidos eklemi 
Esperanton, sed ekagu nun. Mi jam ellemis vian lingvon kaj instruas ĝin al la 
amikoj”. Kiel vi scias, Esperanto interkonatigis kaj geedzigis nin. 

Mi rememoras la malfacilan tempon, kiam multajn spertajn esperantistojn infektis 
la reformemo. Eĉ Antoni Grabowski estis inter tiuj. Por batali kontraŭ la 
reformistoj mi kun Antonina dissendis tiam (ŝajnas en 1894) centojn da leteroj, 
proponinte organizi balotadon ĉi-rilate. Kaj ni venkis! 

Vi scias, ke en 1902-1906 mi loĝis en Jalta, kie ekde 1892 aktivis nia fama d-ro Ilja 
Ostrovskij. Mi tiam fondis urban publikan bibliotekon kaj estis ĝia unua direktoro. 
Antaŭ la dua mondmilito mi hazarde eksciis, ke iu familio loĝas en iama ejo de 
simferopola biblioteko, lcies direktoro estis mia Antonina. Mi ĝisatendis, kiam en 
tiu familio aperis novnaskito, kaj tuj enkamiĝis. Kaj ĝis nun mi estas spirite ligita 
kun li - nuna gvidanto de jalta E-klubo. Liaj klubanoj kvazaŭ sentas tion, ŝercante, 
ke en lin enkarniĝis Borovko. 

Vi certe memoras, ke en 1891 en “La esperantisto” aperis mia artikolo pri valoro 
de E-teatro (vi subtenis tiun ideon). Mi volas ĝojigi vin: en Jalta nun funkcias E- 
teatro “Improvizo”, kiu prezentas spektaklojn laŭ rakontoj de Anton Ĉehov en E- 
festivaloj kaj renkontiĝoj enlande kaj eksterlande. Mi fieras, ke la teatro aperis 
ĝuste en Jalta. 

Mi komprenas, ke miloj da gratulleteroj nun venas al vi. Tial mi ne plu volas ŝteli 
vian tempon per la rememoroj. 

Estu trankvila, ke la afero, al kiu dediĉis sian talenton kaj energion tiom da 
neordinaraj homoj, neniam estingiĝos. Kiel oni diras: Esperanto ne mortos dum sur 
la tero restos almenaŭ unu esperantisto. Ja la Spirito renaskos ĝin! 

Sincere - via N.B. 

(mi esperas, ke vi memoras mian iaman literaturan pseŭdonomon) 

P.S. En la Intemacia E-muzeo en Vieno oni trovis surbrete iun malnovan grande- 
gan manuskripton. Evidentiĝis, ke la aŭtoro estas nia glora pastro Ivan Sirjaev. La 
muzeo eldonis ĝin, la unuan originalan romanon en Esperanto. Mi tralegis ĝin kun 

granda intereso. 

P.P.S. Ho, mi forgesis. La muzeo ankaŭ eldonis libreton de malnovaj rakontoj sub 
la titolo “En la tombo”. Mi rememorigas - estis tia mia rakonto en “La esperanti- 
sto”. Kaj en la antaŭparolo la direktoro de la muzeo skribas, ke mi fakte estis “pa- 
tro” de la originalaj noveloj. En la “Enciklopedio de Esperanto” estas nenio pri la 
noveloj, nek pri mia estado en Jalta. Kiel oni diras: manuskriptoj ne brulas. 

* * * 

Luiza Carol (Israelo) 

Forbruligota letero 

(fikcio) 

Varsovio, la 15-an de decembro 1917 
Kara Paĉjo, 

hodiaŭ la unuan fojon okazas via naskiĝtago sen via 
ĉeesto. Se vi plu vivus ĉi tie, mi preparus por vi etan 
surprizan donacon kune kun danka bondezirkarto. 

Sed vi loĝas nun en la transmondo. Tuj post kiam mi 
finos tiun ĉi leteron, mi forĵetos ĝin en la fajron de la 
kameno, por ke ĝi aliformiĝu en fumon. Mi esperas, 
ke tiel miaj pensoj atingos vin en la nevidebla mondo de spiritoj, pri kiu foje babi- 
lis kelkaj el viaj gastoj. 

Jen mi tajpas tiujn ĉi vortojn per via malnova tajpilo, kiun vi tiom amis. Ekde 
longe mi kutimiĝis ekdormi ĉiuvespere, aŭskultante la ritmon de via tajpado. Nun 
mankas al mi tiu kara lulkanto. Ĉu ĝi ne mankas al vi tie, kien vi transloĝiĝis? Ĉu 
vi rememoras, Paĉjo, kiom fiera mi estis, kiam vi la unuan fojon permesis al mi 
tajpi? Kaj ĉu vi rememoras ke, ĝis antaŭ kelkaj jaroj, mi veturigadis miajn pupojn 
per la kovrilo de tiu ĉi tajpilo? Guste en tiu kovrilo Panjo trovis antaŭ nelonge la 
lastajn paĝojn, kiujn vi tajpis. Temis pri eseo ankoraŭ nefinita, kiun ni legis kvazaŭ 
ĝi estus via adiaŭa letero. Mi neniam forgesos la konfeson, kiun vi faris tie: “Mi 
eksentis, ke eble morto ne estas malapero...; ke ekzistas iaj leĝoj en la naturo...; ke 
io min gardas al alta celo...”. 

Mi ĉiam rememoros tion, Paĉjo. Vi ne malaperis. Via vivo estos por mi modelo kaj 
inspiro. Mi promesas, ke mi ĉiam pluiros sur via bela vojo, por ke la tagoj de la 
homaro estu pli lumaj. 

Ĝojan naskiĝtagon, Paĉjo! 

Tutkore brakumas vin, via amanta filino, 

Lidia * 


* Lidia ZAMENHOF (1904 - 1942) estis la plej juna filino de Ludoviko Zamenhof. 
Je la morto de sia patro en aprilo 1917 ŝi estis 13-jara. Gis la fino de sia vivo, 
Lidia verkis, tradukis kaj instruis pri Esperanto kaj bahaismo. Si estis murdita en 
la nazia ekstermejo de Treblinka. Sia kompleta originala verkaro "Por ke la tagoj 
de la homaro estu pli lumaj “ estis eldonita de Flandra Esperanto-Ligo en 2009. 

Viktor Laptev (Rusio) 

Renkonte Ludovikon 

Se strebos al pasinto vi dum la mediumado - 
subtila mondo gvidos vin laŭ dezirata pado. 

Sur tiu pad’ la Majstron mem renkontis mi, 

Li ekdemandis min pri evolu-lini’ 
de Esperanto kaj movad’ esperantista. 

Konfesis mi, ke multaj ŝovinistoj 
kun -intaj, -antaj, -ontaj naciistoj 
klopodas en subten’ de opinio, 
ke de neŭtrala lingvo ja util’ nenia. 

Kaj same ŝtatsalajraj fi-lingvistoj 
neglektas Esperanton, kontraŭ ĝi persistas. 

De Antarktio ĝis polus’ Arktika 
en mondo regas Granda politiko. 

La registaroj, kaj eĉ prezidentoj 
ne kontraŭstaras ĉiuflankan interventon. 
Pli suba grava ŝtata personaro 
nur dancas sub akord’ de ĉi gitaro, 
ĉar bone scias koruptema gento 
de kie nun ekblovas vento. 

Manifestiĝas nur persona intereso, 
profito kaj riĉeco havas pezon. 
Popolamas’ ne serĉas harmonion - 
preferas proletar’ kakofonion, 
bieron, brandon, narkotaĵon... 
kaj blasfemadon multetaĝan. 

Pri tiuj faktoj, ŝajne, vi ne miras 
kaj eble vi pri 1’ temo ion diros. 

Cu ne ekzistas ankaŭ lingv-problemo 
en Paradiz’, Infer’ kaj en Edeno? 

- “Sur la terglob’ Edenon mi ne trovis, 
ĵargon’ infera min ne preterblovis, 
en Paradizo vere mankas la problem’ 
parol’ senvorta fluas el animo mem!” 
Kaj fine ekridetis kara Ludoviko: 

- “Asert’ pri malnatura lingvo - pura retoriko, 
ja Esperanto pruvis sian jam efikon 
por diversflanka interkomuniko. 

Ne vane ĝin fidel-esperantistoj 
subtenas ambaŭmane kaj insiste, 
kaj ŝatas kanton pri agado por ĉiam’ 
ĉar estas ĝi esper’ kaj nia am’!” 

Patrice Dufeu (Francio) 

Savbuo al la maro 

Kara Ludoviko, 

Okaze de via naskiĝtago, mi deziras rakonti al vi 
tion, kion mi ŝuldas al vi - kiel Esperanto iĝis mia 
“savbuo”. 

Same kiel Jodie Foster en la filmo “Kontakto”, sed 
longan tempon antaŭ ŝi, jam de mia frua junaĝo, 
mi ĉiam atendis iun “kontakton”, kiu de fore ve- 
nus. Mi turmentis miajn gepatrojn por ke ili aĉetu al mi kurtondan radioaparaton 
por povi aŭskulti la universon. Sed tion ili ne faris; tiam mi komencis memfari 
elektronikajn aparatojn kaj starigi antenojn en la familia ĝardeno. Mi ne plu memo- 
ras en kiu lingvo mi imagis ke la universo parolos al mi, sed mi atendis... 

Mi kreskis, kaj mi reduktis la kampon de la tuta universo al pli modesta dimensio 
de nia planedo. Nur post longa tempo, kiam Miĉel Berger - fama franca kantisto - 
verkis jenan kanzonon, mi komprenis tion, kion mi atendis: 

“Ci tiu (ulo) pasigas siajn noktojn 
Rigardante la stelojn 
Pensante ke ie en la mondo 
Iu pensas pri li 

Tial, paralele kun mia pasio pri elektroniko kaj komunikiloj, mi devis scipovi 
kompreni multajn lingvojn, por esti preta kiam venos la mesaĝo. Mi lemis la 
anglan lingvon, la germanan, la hispanan. Konfuze mi ja sentis ke mi ne estas 
preta; neniam mi kapablos perfekte paroli tiujn lingvojn: tro da malfacilaĵoj, tro da 
neregulaj verboj, tro da idiotismoj. Kiam mi enamiĝis al Portugalio, tiam la 
portugala lingvo mortigis mian revon. Mi pasigis febrece la tutan antaŭan jaron en 
libroj, vortaroj kaj instmiloj por lemi rudimentojn de tiu lingvo kaj kredis min 
preta vojaĝi tien por la venonta somero. Kaj kiam, fine kaj plezure, mi reiris en tiun 
amatan landon kaj ekprovis miajn talentojn, je mia granda surprizo kaj eĉ pli 
granda elreviĝo, neniu komprenis min; eble estis malbonega mia prononco. 
Parolante, mi forgesis la formojn de la neregulaj verboj kaj finfme (honto sur min!) 
la homoj alparolis min en la franca aŭ la angla lingvo... 

Mi estis humiligita, senkuraĝigita: mi ĉiam estos fremdulo, enmigrinto, kiun ajn 
lingvon mi studos. 

Kaj tiun tagon sendube via spirito, kara Ludoviko, ŝvebis super mia kapo: mi turnis 
la lemolibron per kiu mi lernis la portugalan; dorse de tiu libro kuŝis reklamo por 
“Esperanto sen peno”. Mi rememoris, ke maljuna amiko de nia familio, 
samgeneracia kun miaj geavoj, parolis tiun strangan lingvon. Tiam, angul-okule, 
mi komencis rigardi pri kio temas. Kaj mi enamiĝis al la lingvo! Nur post unu jaro 
mi jam akiris nivelon pli bonan, ol mi havis post multajaraj penoj, dediĉitaj por 
studado de la angla aŭ la germana lingvo. 

Kaj nun, nenie en Esperantujo mi estas fremdulo aŭ enmigrinto. Neniu idiotismo, 



9 




unu sola idiomo. Ni ĉiuj parolas la saman lingvon. Nun Universo povas alparoli 
min, mi estas tute preta: mi parolas la Univers[al]an lingvon! 

Kara Ludoviko, vi estas parto de tiu granda kaj etema Universo, kaj sendube vi ĝo- 
jas, ke tiom da dronuloj (simile al mi) kapablis trovi sian savbuon. 

La dronulo, kio mi estis, dankas vin pro tio kaj kore salutas vin! 

ZAMENHOF-TAGO EN PETERBURG 

Ciujare, decembre, ni rememoras la kreinton de Esperanto L.Zamenhof. De- 
nove figuro de la granda homo ekstaras antaŭ ni. Cu lia revo vivas? Cu homoj en la 
mondo volas kompreni unu la alian? Ci iu interesiĝas pri Esperanto? Jes! Jes! Jes! 
Kun la sama sento ni, peterburgaj geesperantistoj, lasis Petro-Paŭlan fortikaĵon, kie 
ni kolektiĝis por festi Zamenhof-tagon. La festo estis organizita de la peterburga 
klubo “Kariljono”. 

Komence ni 
aŭskultis, kiel bel- 
ga esperantisto Jo 
Haazen ludis la 
Esperantan him- 
non kaj aliajn 
melodiojn per 
Granda Kariljono. 
Tre bele! Ni provis 
kanti kune, 

malgraŭ ke la ve- 
tero estis malvar- 
ma, kriis “Vivu 
Esperanto!”, 
“Brave!”, 
“Dankon!” kaj 

aplaŭdis. Post malgranda koncerto Jo Haazen salutis nin de la sonorileja alto. 

Por vesperfino ni ĉiuj estis invititaj en la kafejon “Natura”, kiu ankaŭ troviĝas 
sur la teritorio de Petro-Paŭla fortikaĵo. En la kafejo ni estis regalitaj per bona 
manĝo en msa stilo: barĉo kaj blinoj. Krome, ni aŭskultis Esperantajn versaĵojn, 
plenumitajn de Jo Haazen (denove dankon al li!) kaj tre bonan ludon de la 
ensemblo “Blua ponto”. Mi auskultis ĝin unuafoje kaj ricevis grandan plezuron. Ili 
ludis kantojn de diversaj popoloj. Esperanta kantistino L.Titova plenumis belan 
kanton sole. Dankon al ĉiuj, kiu partoprenis tiun ĉi bonan koncerton! 

La ĉefa impreso de la festo estas sento ke ni, geesperantistoj, estas multnombraj 
kaj reale estas samideanoj. 

Jekaterina Maliŝeva (Sankt-Peterburg) 
foto de Natalja Celaritskaja 

GERMANA AMBASADORO GASTIS EN “LEV TOLSTOJ” 

La 20-an de decembro kunveno de la moskva E-klubo “Lev Tolstoj” estis 
dediĉita al celebrado de la pasinta Zamenhof-tago kaj la venonta Novjaro. La 
klubejo estis feste omamita. Ceestis ĉ. 25-30 personoj. 

Komence oni per minuto da silento omaĝis memoron de la antaŭnelonge for- 
pasinta Vladimir Aleksandroviĉ Edelŝtejn. 

Gennadij Silo prezentis la 
honoran gaston - ambasa- 
doron de Germanio en Rusio 
s-ron Ulrich Brandenburg, 
denaskan e-iston, iaman ak- 
tivulon de TEJO. S-ro Bran- 
denburg iom rakontis pri si. 

Nikolao Gudskov interese 
prelegis pri diversaj formoj 
de persona kaj familia nomo 
de L.Zamenhof. Aleksandr 
Sevĉenko prezentis librojn, 
eldonitajn de “Impeto” ĉi- 
jare. Mikaelo Povorin kantis kvin siajn kantojn, malnovajn kaj novajn. Poste 
Vladimir Merkulov kun pian-akompano de Irina Mironova kantis kelkajn klasikajn 
kantojn kaj romancojn, tradukitajn de Ljudmila Novikova. 

Sekvis paŭzo por komuna teumado (por dezirantoj - ankaŭ vinumado: ĉampano 
kaj jam konata vino “Don Esperanto”). Abundis fruktoj kaj dolĉaĵoj, i.a. germana 
festa kuko, donacita de la ambasadoro. Post la paŭzo okazis negranda koncerto de 
Maŝa Koĉetkova - ŝi kantis kantojn proprajn kaj ankaŭ tiujn de Andrej Obrezkov 
kaj Jomart Amzeev. Finis la programon aŭkcio, kiun kiel kutime gvidis Garik 
Kokolija. Estis venditaj dudeko da malnovaj, sufiĉe valoraj E-libroj, ankaŭ E-temaj 
bildkartoj kaj insignoj. 

Kelkajn fotojn, faritajn de Roman Bolŝakov, oni povas vidi ĉe la retadreso 
<http://picasaweb.google.com/RBolsxakov/RenkontigxoEnLevTolstoj>. 

La vespero finiĝis tre malfrue, post la 22-a horo. 

Valentin Melnikov (Moskvo) 

ZAMENHOF-T AGE 

robajoj 

Esperanto sen trudoj kaj premoj de bar’ 

Vivas por unuig’ per la vorto kaj far’. 

Kial do obstinuloj ne volas kompreni, 

Ke ĝi estas amik’ de la hom’ kaj homar’? 

Tretas plu Esperanton profano sen brid': 

Estas ĝi homunkulo aŭ lingva perfid’! 

Cu profano tutsimple ne povas ĝin lemi, 

Kion li penas maski per mokoj kaj rid’? 

Esperanton, la voĉon de 1’ vivharmoni’, 

Rompas krokodilar’ per la lingva neni’. 

Kion dirus la Majstro pri 1’ nuna movado? 

Cu li estus dankema al multaj el ni? 

Por esprimo de vervo, esper’ kaj dolor’ 

Ne sufiĉas vortara diklibra trezor’. 

Kiel sentojn vortumi pli bone, pli vive 

En la lingvo de 1' reve unika valor’? 

Tamen oni aktivas, fervore, sen ĉes’. 

Kaj atendas tendar’, festivalo, kongres’. 

Libroj venas plu, perfektigante la lingvon, - 
Malaperu nur mokoj pri ĝi kaj forges’. 

Persekutas ĉagrenoj, fiaskoj, dolor’. 

Cio estas jam kontraŭ, nenio plu por. 

Esperanton eklemu, komencu ĝin lemi - 

Povas esti, revenos vivam’ al la kor’. 

Esperanto plu vivas en bril’ de la vort’. 

Sen esperantistar’ ĝin forlasos la sort’. 

Esperanto ne zorgas pri la fina venko - 
Ni ĝin proksimigadu per penoj kaj fort’. 

Klara Ilutoviĉ (Elektrostalj) 

PREMIERO EN ULJANOVSK 

La 19-an de decembro en Uljanovska Esperanto-klubo okazis longe atendita 
premiero. Oni surscenigis la teatraĵeton de Valentina Spicina (Volgograd) “Iomete 
pri Zamenhof’. La teatraĵeto konsistis el du partoj: en la unua temis pri konatiĝo de 
27-jara Ludoviko kun sia estonta edzino Klara. Sendube, vi divenis, ke tiuj gejunu- 
loj estis la juna kuracisto Ludoviko Zamenhof kaj Klara Zilbernik. La premiero es- 
tis ja dediĉita al ili kaj ludita okaze de la naskiĝtago de Doktoro Esperanto. Ni 
scias, ke ilia unua renkontiĝo aspektis alimaniere. Tamen, ĝi povus esti tia. 

La dua parto de la teatraĵeto montris revenon de 
Klara kaj ilia fdeto Adamĉjo al la gepatra hejmo an- 
taŭ translokiĝo de la familio al Ukrainio, kie intencis 
labori Ludoviko. Eble, ankaŭ tiu sceno ne veras. Sed 
nia scenaristino verkis ĉion por komencantoj, kaj vi 
scias jam, ke nia kluba teatra teamo nomiĝas “Eter- 
naj komencantoj” (REGo, Ns 6 (61), p. 6). 

La aktoroj certe nervumis: nur Sergej Abramov, 

kiu ludis la ĉefan rolon, kaj Elmira Kuĉatova (Klara) 

trankvile sidis ĉe tablo, atendante la premieron. Aliaj 

aktoroj (niaj klubaninoj) febre ripetadis la tekston. 

Dum tiu tago la rolojn de jam ne tre juna Klara kaj 

de ŝia patrino ludis laŭvice tri teatraj trupoj: Ljubovj 

Zajceva kai Fira Faizrahmanova, Galina Alekseieva , , ,, , 

parotas la kluba prezidanto 

kaj Raisa Vanjko, Tatjana Kuzjmina kaj Margarita Karceva. Ne gravas, ke ni havis 
kutimajn vestaĵojn. Ne gravas, ke nian spektaklon ĉeestis nur klubanoj. Gravas, ke 
ni ĉiuj finfine kuraĝis aperi sur improvizita scenejo kaj tre diligentis. Ciuj - tio 
inkludas ankaŭ niajn novulinojn Nadeĵda Saveljeva, Vera Trifonova kaj Vera Te- 
pomes, kiuj lemas Esperanton ekde oktobro. Do, la premiero okazis! Kaj ni dankas 
Valentinan pro la ebleco variigi nian feston. Ni dankas ankaŭ nian junan amikinon 
Irina Pleŝakova, kiu la duan fojon desegnis por la klubo teatrajn programetojn kaj 
kies bildon (post ŝia reveno el Soĉi) vi povas trovi sur paĝo de nia kluba ĵumalo 
“Verda Teo” N° 4, 2010 ĉe <www.esperanto73. narod.ru>. 

Ne nur premiero... Dum Zamenhof-festo (dum oficiala parto) ni resumis nian 
jaran agadon. Estis multo farita, kaj entute ni estas kontentaj. Malĝojigis nur 
manko de gejunuloj en la klubo. Tio estas klara, ĉar ili finas universitatojn kaj 
poste laboras en diversaj urboj de nia lando. Ni nur esperas, ke ili ne forgesos Es- 
peranton kaj kunlaboros kun ni. 

Poste Ljudmila Kuljbakova rakontis esperant- 
lingve biografion de Doktoro Zamenhof. Sergej 
Abramov kaj Jelena Sirotinina laŭtlegis siajn let- 
erojn al la Majstro, kiujn ili sendis laŭ peto de niaj 
geamikoj el Uralo por ilia konkurso dum Z-festo. 

Tiel etendiĝis fadenoj ne nur al Volgograd, sed 
ankaŭ al Jekaterinburg. 

Granda surprizo estis deklamo de la konata 
versaĵo “Ho, mia kor”\ Tiun surprizon preparis 
por ni Vladislav Trofimov, kiu longe forestis en la 
klubo. Du Veraj (Trifonova kaj Tepomes) prezen- 
tis al ni versaĵojn de H.Heine, tradukitan de 
L.Zamenhof, kaj de M.Lermontov. 

Fine ni spektis la filmon pri Esperanto, donaci- 
tan de Vladimir Bespalov dum TILE-6, kaj kantis 
multajn kantojn el kantareto de Tatjana Kuzjmina. 

Tradicia tetrinkado ne estis forgesita. Tamen krom 
la teo niaj virinoj ĝojigis nin per diversaj salatoj kaj esperantlingvaj receptoj - ver- 
ŝajne, bone leminte la temon “Manĝado” dum novembraj E-lecionoj. 

Dankleterojn pro aktiva kluba agado ricevis dum la festo Sergej Abramov, Jurij 
Karcev, Tatjana Kuzjmina, Oljga Sirotinina kaj Galina Aleksejeva. Nomitaj estis 
gajnintoj de la kvizo pri Uljanovsk (aŭtoroj: M. kaj J. Karcev-oj). La kvizon 
partoprenis 13 uljanovskanoj kaj 4 volgogradanoj. Inter la uljanovskanoj gajnis 
Tatjana Kuzjmina, inter la volgogradanoj - Irina Birjukova. 

La tradicia libroservo ĥinkciis antaŭ la festo, precize la 15-an de decembro dum 
kutima leciono, kiam ni studis biografion de la Majstro. Popularaj estis vortaroj kaj 
kantaroj. Dum la festo estis prezentitaj novaj E-kalendaretoj, eldonitaj en Uljanovsk. 

Margarita Karceva (Uljanovsk), fotoj de Raisa Vanjko kaj Margarita Karceva 



Ljudmila Kuljbakova rakontas pri 
L.Zamenhof 


13 


REE EN TOBOLJSK 

Esperantistaprintempo - EsPrimo-7 
Iniciatintoj de la Ural-Siberia esperantista jarkunveno 
- partoprenintoj de la Zamenhof-festo 2010 en Jekater- 
inburg kaj kolektivo de la paĝaro “Ural-Siberia esper- 
antista movado”. A1 EsPrimo-7 estas invitataj ĉiuj esper- 
antistoj pretaj diversmaniere kontribui al la programo, 
dezirantaj aktivi por plialtigo de sia lingva kaj parola 
niveloj, ŝatantaj kontakti geamikojn kaj ĝui printempan 
etoson de la unua siberia ĉefurbo. 

Orsaniza teamo : 

1. Diljara Gadirova (Toboljsk) - enloĝigo, turista pro- 
gramo; 

2. Rafija Kudrjavceva (Jekaterinburg), estrarano de REU - ĝenerala kunordigado; 

3. Viktor Kudrjavcev (Jekaterinburg) - informado, programo; 

4. Vladimir Opletajev (Surgut) - lingva, eduka programoj; 

5. Aleksander Osincev (Jekaterinburg) - kultura, lingva programoj; 

6. Arina Osipova (Jekaterinburg) - kultura programo; 

7. Pavel Veselov (Tjumenj) - komputila servo, fotoservo, retligoj. 

Dato de la renkontiĝo : 07-09.05.2011 

Temo de EsPrimo-7: Generacioj en la urala esperantista movado 

La diskuttemo estis kaj restas ĉiam aktuala dum la tuta historio de Esperanto, 
kaj la esperantista movado de Uralo ankaŭ ne estas escepta kaj devas respondi al 
multaj demandoj kaj defioj ligitaj kun la natura rotacio de la generacioj, ĉar aktivaj 
kaj agemaj esperantistoj de la SEJM-a kaj post-SEJM-a periodoj iom post iom 
fariĝas aĝuloj. Ili vidas sian apogon en la vicoj de pli junaj samideanoj. Sed ĉu 
ĉiam kongruas iliaj celoj kaj hannonias iliaj kontaktoj? A1 ĉi tiu kaj pluraj aliaj 
demandoj oni serĉos respondojn dum la seminario kadre de la renkontiĝo. 

Kiel kunvivas kaj kunagas esperantistoj de diversaj generacioj: junaj kaj 
maljunaj, spertaj kaj novaj? Cu estas konfliktoj kaj kontraŭstaroj inter la 
esperantistaj generacioj, kion ili atendas unu de la alia? Kial kaj kiel komencantoj 
adaptiĝu al la esperantista komunumo por trovi en ĝi sian propran agadkampon? 
Kial spertaj esperantistoj post kelkjara brila aktivado fariĝas por longa tempo 
inertaj kaj marĝenaj observantoj? 

En lu prosramo : diskutoj pri la ĉefa temo, lingvaj kaj kulturaj prelegoj, artaj 
kaj koncertaj vesperoj, aŭtoraj metiejoj, konkursoj, diverstemaj laborkunsidoj, 
lingvaj ludoj, lecionoj por novaj esperantistoj, ekskursoj kaj vizitoj al historiaj 
vidindaĵoj de Tobolsk. 

Aliŝkotizo . pagendas dum la registriĝo en Toboljsk. Por laboruloj - 200 rub.; 
por infanoj, studentoj, pensiuloj - 100 rub. 

Turisma prosramo : 

Toboljsk apartenas al tiuj urboj, kies historio estas ligita kun la rusa ekspansio 
en Azio kaj konkero de grandegaj siberiaj kaj orientaj teritorioj ĝis la Pacifiko. Gi 
estas unika urbo akumulinta dum jarcentoj specifajn trajtojn kaj fleganta sian 

originalan multafacetan kulturon. 

La lasta brikŝtona kaj plej ori- 
enta kremlo de Rusio estis kon- 
struita en Toboljsk en 1699 - 
1717. La Kremlo vidiĝas nun ma- 
jeste sur altega kruta bordo de la 
siberia riverego Irtiŝ kvazaŭ ĝi 
gardus per siaj blankaj muregoj 
kaj turoj la tutan senliman orien- 
tan parton de Rusio kaj benus ĝin 
per oraj kupoloj de kampaniloj 

grandan financan apogon de la 
federacia kaj regiona registaroj kiel grava turisma centro. Multaj historiaj objektoj 
estas restaŭrataj, kaj la urbo povas prezenti al siaj scivolaj gastoj interesajn 
aŭtentajn vidindaĵojn. Inter ili estu aparte rimarkindaj kaj vizitindaj la historia 
Kremlo kun funkciantaj preĝejoj, seminariejo kaj regionografia muzeo; muzeo de 
la asimilado kaj studado de Siberio je la nomo de Dunin-Garkaviĉ, muzeo de la 
okcidentsiberia juĝsistemo, bildarta galerio, memortombejo kun la tomboj de 
ekzilitaj decembristoj partoprenintaj la kontraŭcaran ribelon en 1825, fama 
eburtajla metiejo, laborĉambro de la lasta rusa cara Nikolao la 2-a, kiun li disponis 
dum la restado de la Romanov-familio en la siberia ekzilo en 1918, interesaj 
monumentoj kaj diversekleziaj preĝejoj, ekz. la Preĝejo de Andreo Unuaapostola, 
en kiu oni adiaŭis V.Kŭchelbecker - amikon de A.Puŝkin. 

Dum “LsPrimo-7'’ krom la ekskurso tra la urbo kun vizito de supremenciitaj 
vidindaj lokoj kaj muzeoj, laŭ deziroj de la partoprenontoj eblas ekskursi al la fama 
monahejo en la vilaĝo Abalak. Dezirantoj ankaŭ povos viziti varman fonton kaj 
bani sin tie (16 km for de la urbo). 

La malnova rusa urbo atendas kaj deziras gastigi vin dum varmaj festaj tagoj en 
la rondo de uralaj kaj siberiaj esperantistoj. Bonvenon al Toboljsk! 

Trafiko : 

Toboljsk estas bone atingebla per trajnoj el la urboj de la Urala kaj 
Okcidentsiberia teritorioj: Permj, Jekaterinburg, Celjabinsk, Tjumenj, Novosibirsk, 
Surgut. Inter Tjumenj (regiona centro) kaj Toboljsk funkcias vigla busa trafiko. 

Loĝkondiĉoi : 

Laŭ siaj financaj ebloj la partoprenontoj povos elekti el du variantoj: 

1. Loĝado en la stacio de junaj turistoj, en la ĉambroj por 6-8 personoj, kontraŭ 
220 rub. por diumo. 

2. Unuloka ĉambro en la hotelo “Tobol” - 1200 mb. por diurno; duloka ĉambro 
en la sama hotelo - 1700 mb. por diumo. 

Manĝado - en apuda manĝejo de la pedagogia altlemejo: matenmanĝo - 60-70 
rub.; tagmanĝo - 100-120 rub.; vespermanĝo - 80-100 rub. Eblas memstare zorgi 
pri la manĝado (estas negranda kuirejo en la renkontejo mem, kie prepareblas io 
laŭ deziro). 

Kontaktoj (por ĉiu estas indikitaj la retadreso kaj telefommmero): 

1. Diljara Gadirova <dilaratobolsk@rambler.ru>; (3456) 223335; 

2. Raja kaj Viktor Kudrjavcev <komencanto@r66.ru>; (343) 3814250; 

3. Vladimir Opletajev <surborde@mail.ru>; (3462) 258413 (post la 20-a horo); 

4. Aleksander Osincev <alex.osintsev@googlemail.com>; (902) 2603613; 

5. Arina Osipova <tigrrik@mail.ru>; (950) 5408152; 

6. Pavel Veselov <pav.tmn@gmail.com>; (922) 4801151. 

La Organiza teamo 

DUFOJA NASKIĜO DE ABIO 

Uljanovska E-klubo resumis la jaron 2010 per novjaraj festoj en sia urbo kaj en 
Dimitrovgrad. La fremdlingva fako de la regiona biblioteko - “nia domo” - trans- 
lokiĝas, tial nia kluba festo estis tre modesta, tamen vigla. Inter jam pakitaj libroj 
kaj malplenaj librobretaroj ni organizis gajan novjaran diskotekon, kiun partoprenis 
fabelaj personoj Avo Frosto kaj... ne, tute ne Neĝulino, - Avino Jagino! Avo 
Frosto disdonis donacojn al ĉiuj, kiuj montris siajn E-sciojn, kantante, deklamante 
aŭ simple voĉlegante ion. Sed la ruza Avino Jagino sukcesis kaŝi saketon kun 
donacoj kaj kaŝi sin mem. Finfine ŝi estis trovita, kondukita al Amika Rondo, kaj 
post nelonga eduka procedo ŝi jam brave kantis duope kun gitaristo Vasilij 
Januŝevskij “Se vi ne ekzistus plu” kaj eĉ instruis dancadon. Vere, dancoj estis 
multaj kaj diversaj. Kune kaj sole. Ĉiujn impresis Katja Juravljova per siaj graciaj 
movoj. Ĉiam, kiam en nia klubo aperas Vasilij (kaj ĉi-foje li estis kun sia amiko 
Andrej), ni kantas diverslingvajn kantojn. Kaj jen ni havis eĉ du gitaristojn kaj 
aŭskultis multajn belajn kantojn. Eĉ Avino Jagino estis kontenta, kvankam kutime 
estas malfacile komplezi al ŝi, ŝi tre ŝatas gitaran muzikon. 

La dua parto de novjara festo - maskobalo - okazis en Dimitrovgrad, kien ni 
estis invititaj de tiea E-klubo “Verda suno” kaj ĝia prezidantino Tatjana Iljutkina. 
Ni ĝojis revidi niajn amikojn, kiuj aranĝis bonegan programon: malgrandan 

amuzan koncerton, kiun partoprenis eĉ 
“gastoj” el Japanio (Margarita Karceva kaj 
Valentina Rjumina), el iu araba lando 
(Ljudmila Sedova), el Brazilo (Ljudmila 
Rogova kaj Vladimir Salamatin) kaj unu 
el ĉiopovaj gvidantoj de nekonata gento 
“mumbo-jumbo” (Ljudmila Sedova). 

Ĉeestis ankaŭ Sankta Klaus (Svetlana 
Logaĉeva), kiu proponis al ni surscenigon 
de “Dometo” laŭ moderna interpreto, kaj 
tio plezurigis ne nur spektantojn, sed 
ankaŭ “aktorojn”: Raisa Vanjko (Kulo), 

Margarita Karceva (Muŝo), Marina Jusupova (Muso), Galina Izmajlova (Vulpo), 
Vladimir Salamatin (Lupo) kaj Aleksandr Ĥrustaljov (Urso). Spite al fabela enhavo 
la Urso konstruis novan domon, kie ĉiuj bestoj ekloĝis konkorde. 

Ankaŭ Avo Frosto (Vladimir Visotin) partoprenis la feston kaj brile plenumis 
per gitaro kelkajn kantojn. La trio “Senvoĉaj birdoj” (Tatjana Kuzjmina, Raisa 
Vanjko, Margarita Karceva) post premiero en Soĉi jam pli kuraĝe klarigis al ĉiuj, 
ke “iu amas gitariston”. Kaj vere, ĉiuj ŝatas kaj amas nian gitariston Aleksandr 
Ĥrustaljov, kiu kune kun Tatjana Orjol ĝojigis nin dum tiu vespero per multaj E- 
lingvaj kantoj, kaj eĉ akompanis la aŭdacan trion. Aperis nova dueto (Marija Ĥaf- 
izova kaj Tatjana Kuzjmina). Cigana teamo sub gvido de cigana barono (Ljudmila 
Sedova) post plenumo de “Nigraj okuloj” instigis ĉiujn al “Ciganino”. Vintrajn E- 
versaĵetojn deklamis Ljudmila Kuljbakova kaj Jelena Sirotinina. “Eternaj komen- 
cantoj” ne restis flanke. Unuafoje en Dimitrovgrad ili surscenigis “Rapeton” 
(kvankam la teatra kolektivo estis alia ol en Soĉi). 

Ankaŭ senmalgajna loterio, organizita de Tatjana Iljutkina kaj Tamara Kirik, 
amuzis la ĉeestantojn. Fine de la maskobalo oni ricevis ŝercajn premiojn pro la plej 
bonaj kostumoj. Teumado kaj komuna fotado estis inda finalo de la novjara 
festado, dum kies rondodancoj verda abio naskiĝis dufoje. 

Adiaŭ, la pasinta 
jaro! Saluton, jaro de 
Kato kaj Kuniklo! Al- 
portu al ni pacon kaj 
kvieton! Donacu al ni 
multajn renkontiĝojn 
kun geamikoj! 

Margarita Karceva 
(Uljanovsk) 
fotoj de Margarita 
Karceva, Tatjana II- 
jutkina kaj Raisa 
Vanjko 

PREFIKSAJ E-VORTOJ MANKAJ EN LA RUSA LINGVO 

parto 2 1 
Preflkso DIS- 

Estis inspirige vidi tiom da gejunuloj kiuj kontraŭas kapitalismon kaj ke finfine la 
tuta maldekstrularo kunvenas. KKE (grekaj komunistoj) i.a. disdonis folietojn, kiuj 
multon eksplikas, ekz. kial oni dismembrigis Jugoslavion. 

Anne Johnson, or., Svedio, Heroldo de Esperanto, 2001, 10, p. 1 

La konata projekto “Indiĝenaj dialogoj” estis dismontrita per okulfrapa afiŝ- 
prezento. 

Stefan MacGill, or., Nov Zelando - Hungario, Internacia Pedagogia Revuo, 2001, 

2, p. 22 

La ŝnuroj siaflanke, estis en plimulto malnovaj, ekŝiritaj, plenaj je nodoj kaj maŝoj, 
kun finoj disobliĝaj. 

Roger Imbert, el lakroata, Moderna Kroatia Prozo, Zagreb, 1979, p. 69 
La ĉi-rilataj disopinioj ofte kaŭzis kaj ankaŭ hodiaŭ kaŭzas gravajn konfliktojn 
inter la ‘pacemaj’ samideanoj. 

Ada Csiszar, or., Hungario, Literatura Foiro, 59 (febr. 1980), p. 4 
Li traktis min ne kiel disopinian personon, sed kiel ekstermindan beston... 

Georgo Kamaĉo, or., Hispanio, Survoje, 15 (jul-aŭg. 1993), p. 16 

Pri la fakto ke temas pri kristnaskaj kantoj eblas disopinii. 

Georgo Kamaĉo, or., Hispanio, Esperanto, 1992, 11, p. 193 

... UEA havas estraron en kiu sep kapablaj homoj disopinias pri bazaj agadprincipoj. 
Mark Fettes, or., Kanado, Esperanto, 1993, 6, p. 101 

Li... tumis la kapon al ŝipfenestro tra kiu videblis Tero, - blua pilko disornamita 
per blankaj nubaĵoj kaj... 

Jovan Zarkoviĉ, el la serba, D.MikuIiĉiĉ, “O" kaj aliaj rakontoj, Zagreb, 1988, 
p. 38 

Estis pri tio multa disparolo, kiom estis malkreskinta lia aroganteco, kaj multaj 
nun elmemoris malnovan proverbon, ke falon antaŭas fiero. 

Baldur Ragnarson, el la islanda, Islandaj pravoĉoj, Eldona Societo Esperanto, 
Malmo, Svedujo, 1964, p. 44 

... korpvarma litaĵo molaĉe-ĉifa vestoj displanke hasto malŝarĝa... 

Gongalo Neves, or., Hispanio, Literatura Foiro, 134 (dec. 1991), p. 19 
... la produkton oni liveros el la fabriko... por ellasi nubon da dispolva pulvoro, el 
kiu la plej granda parto (oni esperas) enŝutiĝos en la cisternon (ĉi-foje ni 
transportos ian fosfo-ion al Belgujo, kie oni faros lesivon el ĝi). 

K.Jakobo, or., La Gazeto, 78 (okt. 1998), p.26 

Aldone, intema kovrilpaĝo disigas la kunaŭtorojn per la indiko: “lingve reverkita 


1 La unua parto aperis en REGo N» 6 (61), 2010. 

de Christian Declerck laŭ la orignalo de Derk Dorval”. Mi do dispriskribos iliajn 
rolojn. Ni komencu per Dorvalo... 

Georgo Kamaĉo, or., Hispanio, Esperanto, 1990, 4, p. 78 

La posteuloj de la Salĵukidoj, la Osmanidoj okupis Bizancon en 1453 kaj 
disprogresigis la belan turkan civilizacion surbaze de la fundamentoj salĵukidaj. 

La Gazeto, 28 (apr. 1990), p. 30 

... juna knabino kun disradia ĝojo... 

Eŭgene de Zilah, or., Hungario — Francio, La Gazeto, 5 (jun. 1986), p. 3 

Dum la leciono la instraisto ne nur ĉesigas instrai portempe, sed eĉ iĝas ombro. Li 

nur silente ĉirkaŭiras disrondete sidantajn lemantojn kaj aŭsklultas ilian 

interparoladon. 

Yenovk Lazion, or., La Ondo de Esperanto, 2003, 4, p. 7 

Laŭ ĉi tiu regulo, la sekvantaj aferoj estas neetikaj: aer-, akvo-, kaj grandpoluo. 
Brapoluo, murskribaĉoj, kaj disrubado. 

Maurice Wittenberg, or., Usono, La Ondo de Esperanto, 2002, 2, p. 11 
Gian rekonstruadon ordonis Herodo, en la jaro 21; la starigo de ĝiaj portikoj 
postulis ok jarojn, kaj la planoj de tiu grandioza verko... estis elfmitaj nur nelonge 
antaŭ la momento de ĝia plena disruiniĝo. 

L.C.Porto Karreiro Neto, el la portugala, Emanuelo, Antaŭ du mil jaroj, 
Federagao Espirita Braziliera, Brasil, 1993, p. 60 

Kadre de la Disseminario ni ŝatus diskuti pri la sekvantaj temoj... [verŝajne temas 
pri disaj temoj de la seminario] 

Eventoj, 1995, l/okt.,p. 4 

Gilbert Ledon el Brazilo pretigis terminaron en Esperanto pri la temo. Claude 
Piron vaste disskribis pri la problemo. Kun ili kunlaboris multaj aliaj. 

La Ondo de Esperanto, 2002, 8-9, p. 8 

Dek miliardoj da lumjaroj! Jen la disspaco de la videbla universo. 
or., Kroatio, Tragedio en la Universo, Zagreb, 1961, p. 13 
... kiu ordonas al la floro aŭtune dissemiĝi... 

Andy Kiinzli (Svisio), el la rusa, Literatura Foiro, 130 (apr. 1991), p. 39 

Laborkomisionoj de intemaciaj organizaĵoj (i.a. de UEA kaj ILEI) senvojaĝe 
kunsidas (ĉu dissidasl ) pere de retpoŝto. 

Mauro La Torre, or., Italio, Esperanto, 1998, 6, p. 118 

Li kaŝe foriris al la herbejoj kaj longe kontemplis el malantaŭ vepro kiel Fortulo 
klinas sian potencan kapon kaj kun firme disstaraj kraroj ĝue prisorbetas la 
matenan roson. 

Roger Imbert, el lakroata, Moderna Kroatia Prozo, Zagreb, 1979, p. 318 
Fojfoje dumnokte li spasmotremis dum koŝmaro el evitindaj sonĝoj, je kiuj li vidis 
la stacion eriĝe ŝirata de furioza forto, dum li tenis ĝin maldise per nudaj manoj, li- 
goliato disstreĉa pro doloro... 

Jovan Zarkoviĉ, el la serba, D.Mikuliĉiĉ, “O” kaj aliaj rakontoj, Zagreb, 1988, 

p. 37-38. 

Franĉjego levis la akordioniston supren kaj enportis lin en la gastejon: - Muziku, 
bandulo! Disstreĉu ĝian faŭkon! Hej, virinaĉoj... 

Roger Imbert, ellakroata, Moderna Kroatia Prozo, Zagreb, 1979, p. 324 

Li atendis tiun vokon kun stringitaj makzeloj kaj koro, timante ke kuglo aŭ kurento 
lin perfidu. Tiuj momentoj disstreĉis kaj la cerbon kaj ĉion, ĉar neniam eblas certi... 
Roger Imbert, ellakroata, Moderna Kroatia Prozo, Zagreb, 1979, p. 547 
Sinsekve (oni) malliberigis kaj kondamnis lin. Krome konfiskitaj estis ĉiuj liaj 
esperantaj libroj kaj eĉ korespondaĵoj, kaj ankaŭ eldonĉesigita la revuo “Korea 
Esperantisto". Tiel disŝaŭmis la afero. 

La Espero el Koreio, 1992, 4 (109), p. 5-6 

Nun devas interveni la dekestro, por ke ili pretigu bonan distaskigon: kvaropon ili 
difinis por gardostari - duopo por... 

Branko Miljko, el la serba, Branko Copiĉ, Legindajpartizanoj, Sarajevo, 1987, p. 44 
Kaj post nelonge ili alvenis al vojforko, kie distranĉiĝis tri padoj. 

Choe Tae-sok, el la korea, La Espero el Koreio, 1991, 2 (101), p. 17 

... kaj due malprofundiĝado kaj naiveco de la temo mem. Ci tiuj difektoj distruas 
la tutan teksaĵon de nia frua poezio. 

Norda Prismo, 1972, 1, p. 45 

La plej granda danĝero por la esperanta frataro estus ia distrudiĝo de venenaj 
herbaĉoj ŝovinismaj, verdaĉe apartismaj. 

Eŭgene de Zilah, or., Hnngario - Francio, La Gazeto, 86 (jan. 2000), p. 4 
... jes ja, la kostoj de plurlingveco - ni ĉiuj tion scias - estas altaj; sed ne tio 
bremsos la fariĝon de la Eŭropa mona Unio... Tamen por la esperantistoj certe pri 
gravas la “kultura kosto”, de tiu disUnio. Kaj tio, kio plej gravas estas, ke se 
politikistoj zorgas pri la ekonomika Unio, male, la esperantistoj, nome la “ordinaraj 
homoj” zorgas pri la civitana Unio... 

Marko Picasso, or., Heroldo de Esperanto, 1998, 1, p. 3 

Kaj la tagmezo kaj la vespero kaj la noktomezo, kaj la vintro kaj la printempo kaj 
la somero kaj la aŭtuno, ĉio el ili disvaporis en iun malgajan unutonecon. 

Roger Imbert, el lakroata, Moderna Kroatia Prozo, Zagreb, 1979, p. 41 

Inter la du vojetoj verdas unu vasta piceo, sub kies dise-vastaj branĉoj staras du 

altaj tomboŝtonoj. 

Norda Prismo, 1967, 2, p. 99 

Ili ne povis ne kredi ke Cinio disvenkis la hunnojn kaj... 

Miyamoto Masao, el la japana, Loulan, Japana E-Instituto, Tokio, 1984, p. 10 

Sed la nokton disvenkas 

kiu vivas de lumo, 

do nure por mi 

la tenebra kurteno 

ekŝaltis la ĉielon... 

Pier Giorgio Soranzo, or., Literatura Foiro, 120 (aŭg. 1989), p. 32 

Viziton postulas ankaŭ multaj muzeoj, kelkaj unikaj, kiel la Muzeo de Diasporo, 
prezentanta la historion de dumil jaroj da juda disvivado. 

JosefSemer, or., Israelo, Esperanto, 2000, 2, p. 25 

Iun tagon eble la infanoj nin ne atendos, mensediris Ivano. Ni disvojos. Ni revenos 
al Tero kaj ili ekflugos al alia ĉielflanko. 

Jovan Zarkoviĉ, el la serba, D.Mikuliĉiĉ, “O" kaj aliaj rakontoj, Zagreb, 1988, p. 75 

Prefikso EK- 

Siaj okuloj avelkoloraj, ŝiaj dikaj lipoj, ŝia hararo ekcindra radiis la ĉarmon de la 
dolĉa morto. 

Giorgio Silfer, or., Italio, Literatura Foiro, 115, p. 39 

La ekĉeo de lia fdino Afrodita iom malstreĉis la intelektajn muskolojn. 

Gongalo Neves, or., Fonto, 140 (aŭg. 1992), p. 12 

Ŝi ridas ekdolĉe... 

Roger Imbert, el la kroata, Moderna Kroatia Prozo, Zagreb, 1979, p. 34 

... dum ĉiuj aliaj estis jam ekfraŭlinoj dek-kvin aŭ dek-ses -jaraj. 

Raymond Schwartz, or., Francio, Kiel akvo de I ’ rivero, Dansk Esperanto-Forlag, 
1977, p. 37 

Vi komprenos ke la ekskkursoj estas ekgustumoj. Vi frandu tiujn lokojn pli 
profunde iam. 

S.Stimec, or., Tempo, 2000, dec., p. 7 

La maro preskaŭ tutapude moviĝis, spiris. La ondoj preskaŭ transsaltis la barieron. 
La vento ek-ekkaptis la sunombrelojn. 

Istvdn Nemere, or., Hungario, Vipovas morti nur dufoje, HEA, Budapest, 1989, p. 17 

Cetere lia ambicio estis senlima (ĉiel, kio estas ambicio, se ĝi estus limhava? Gi 
estus kio ajn, krom ambicio, ĉu?). Ekkiam li bezonis komputilon por modernigi... 
Sereĝo Elgo, or., Literatura Foiro, 96, p. 15 

“Kiel? Kial oni?? Doktoro Gulapez subite haltis kaj ekkompreno pentriĝis sur lia 
vizaĝo. 

Deck Dorval, or., Jaĥto veturas for... kaj veturigas la morton, Flandra E-Ligo, 
Antverpeno, 1983, p. 84 

Jam dum la Interkona Vespero, sur la placo antaŭ la kongresejo, etnaj muzikistoj 
kaj dancistoj donis antaŭguston kaj ĝojigis ekkongresantojn. 

Marie-France Conde Rey, or., Francio, Heroldo de Esperanto, 10 (20 jul. - 9 
aŭg.) 2005, p. 3 

Freŝdata esplorado ĉe la landaj asocioj montras, ke la tuta konata movado kreas 
ĉiujare ne malpli ol 30 000 eklernantojn. 

Jean-Louis Texier, or., Francio, Eventoj, 1992, jul./2, p .2 
Jam la tria tago ekmatenis, kaj la tagiĝo blankis urbajn murojn... 
el la pola, Quo Vadis, p. 221 

Jam en la unua soneto, Viriniĝo pri knabino en aĝo de dekkvar jaroj, ekmenstrua, 
subaŭdiĝas kritiko al la edukantoj. 

La virgulin’ aŭskultas monologon 
pri malpuraĵoj, kredas la mensogon. 

La menso kredas, sed la kamo, ne. 

Christian Declerk, or., La Gazeto, 104 (jan. 2003), p. 26 

- dum certa tempo... ridis Alex, la propra ekpenso videble plaĉis al li. Kaj la fakto, 
ke li povas tiamaniere nervozetigi la amikon. 

Istvan Nemere, or., Hungario, Krias la silento, Eld. Bero Berkelev, 2002, p. 81 
Nicolle foriris. Ili du silentis minuton. 

- Cu vi havas ian ekpenson? - demandis la virino. 

Istvan Nemere, or., Hungario, Nesto de Viperoj, Impeto, Moskvo, 1994, p. 46 

Se mi severe demandis lin, komence li aperigis sian kutiman rideton strangan kaj 
poste fariĝis ekplora. 

El Japana Literaturo, Tokio, 1965, p. 112 

“Nu, ni prenu nian kafon”, Gjarta ekdiris, irante al la polilo. La kafo konsistis... 
ekposte ŝi prenis pelvon da lakto el la alkova breto... 

Finn Elwarth, el la dana, Fonto, 262 (okt. 2002), p. 25 

Mare Hiltbrand, 40 jara sviso, esperantisto ekde 1974, estas la nova prezidanto de 
LF-koop. Jen parto de lia ekprezida parolado. 

Literatura Foiro, 167 (jun. 1997), p. 128 

Do reek’ al universitata studado, kiu komencis esti por mi preskaŭ profesio. 
Donald Broadribb, or., Anglio, La Gazeto, 60 (okt. 1995), p. 17 

Ciu verkisto volus aŭdi opiniojn pri sia verko, kaj neglekto fare de la kritiko plej 
ofte elvokas eksilenton. 

Norda Prismo, 1972, 2, p. 75 

Li forĵetis la litkovrilon kaj rigardis sian propran korpon kun obseda timo, jam 
vidante ekŝanĝojn, kiuj ankorau ne okazis. 

Marjorie Boulton, or., Anglio, Okuloj, eld. “Stafeto”, La Lagima, 1967, p. 125 
Jes, jes. La semaforo, kun la senĉesa mĝa brilo, la amare ek-ektremantaj ventoj, 
kaj la obstina pluvo - nur ili restis por mi. 

Endre Toth, or., Hungario, 25 Jaroj, HEA. Budapest, 1977, p. 195 
Ili nun ekvelis for kaj havis bonan transiron. 

Baldur Ragnarsson, el la islanda, Islandaj pravoĉoj, Eldona Societo Esperanto, 
Mahno, Svedujo, 1964, p. 73 

La FILOZOFO: Mi supozas ke neantaŭvieblaj ekventoj povus ŝanĝi la prognozon 
de ĉiu meteologo. 

Baldur Ragnarsson, el la islanda, La Tradukisto, 45 (nov. 2003), p. 12 

Guste en tiu momento malforta matena brizo ekblovis tra la urbo. La laktomaro 
tiam malordiĝis, ĝi estiĝis pli maldika kelkloke, kaj la tri viroj sur la sablovojeto 
kaptis ekvidon de domo, ili vidis kelkajn altajn... 

Malte Markheden, el la sveda, Ake Holmberg, Ture Sventon en Londono, Svedio, 
Progreso, 1989, p. 18 
El kolekto de Klara Ilutoviĉ: 

Blovo de ekEspero. Ekpoetaj mallertaĵoj. Rigardi per okuloj ekfamiliaj. Ekfloroj 
de sovaĝa rozo. Ekhonesteco. Ekkrepuska silento. Oni ne trovis ekmomente 
respondon. 

Prefikso EKS- 

Mi ja scias, ke mi estas malperfekta homo en ĉiuj punktoj, estante etema 
komencanta esperantisto, sed ekde mia juneco ĝis nuna eksjuniĝo mi trairadis la 
vojon de mia vivo. 

Deguchi Kvotaro, or., Japanio, Oomoto, 1992, p. 41 

Incendiis senkompate. Ene de trideko da minutoj la mondfama monumento estis 
eks. 

Andy Ktinzli, or., Svislando, Literatura Foiro, 148 (apr. 1994), p. 73 

Prefikso FI- 

“Aŭskultu, fraŭlino Kleinholz, se vi diras tiaĵojn ankoraŭfoje, mi faradus aplaŭdon 
sur vian fi-lukon”. Si intencis diri ion, ŝiaj maldikaj lipoj ektremis... 

“Tenu la salivlukon fermita,” li maldelikate diras. 

Inge Rahm, el la germana, Fonto, 74 (feb. 1987), p. 32 

Dum rugbea matĉo... la spektantaro, konsistanta el norduloj (kiuj laŭ Bossi favoras 
sendependiĝon), pere de sennombraj naciaj flagoj videble - kaj bruege - apogis la 
italan nacian teamon. Babili kun Bossi pri “rapida malapero” de Italio ŝajnis fifrua. 
Giancarlo Baraldi/PG, or., Monato, 1998, 4, p. 8 
“Peston al vi,” figestis la estro. “Ni bezonas nenion, kion vi povas.” 

Steven Brewer, or., Literatura Foiro, p. 50 

Vi estas fibuŝa buf kaj honto al via komunumo kiu situas en infer’. [Anglio, 
vilaĝo, komenco de la 20-a jarcento.] 

Grace Kirkwood, T.Steele, N.Nicholas, D.Broadribb, el la cmgla, Mary Webb, 
Malbeno kara, Beverley, 1994, Aŭstralio, p. 71 

La tukon kun desegnoj disputas negocistoj, fikoste ĝin akiras. 

Geraldo Mattos, or., Brazilo, Fonto, 263 (11, 2002), p. 3 

Prefikso GE- 

Onidiro ke la edzino de Aleksandro Jendrik - Tereza, ĉu ne? - jes, ke Tereza 
Jendrik kaj la bofrato Jankarlo gekuŝadis? 

Johdn Valano, or., Francio, Cu li bremsis sufiĉe?, Antverpeno - La Laguna, 1979, 
Tk (Stafeto), p. 44 

Alvoke ŝi mansignis... sed la nerezistebla fiksrigardo ordonis al li resti. Ge-ili 
malaperis post la pordeto. 

Istvan Ertl, or., Hungario, Monato, 1991, 12, p. 26 

... Mire, admire la okuloj ekkonas geili, diskune, maltondra silento, osa loĝanto, la 
karno tias... kaj komputileroro estos frandaĵo kompromisa por ankoraŭ unu 
generacio en la-la Akademio. 

Poul Thorsen, or., Literatura Foiro, 151 (okt. 1994), p. 272 

Ili unu ge-kontraŭ la alia sidis sur akvotubo apud la malalta plafono... Enbrake ge- 
tenante unu la alian per siaj etaj manoj tute kompareblaj al tiu de etaj infanoj aŭ de 
simiidoj... ilia angoro perceptiĝis per tremetado de ilia korpo dum iliaj belaj ge- 
kunplektitaj vostofaskoj, tute senmovaj... [temas pri bestetoj similaj je lorisoj kaj 
indrioj, nomataj E-te gliroj] 

Andre Albault, La Gazeto, 83 (jun. 1999), p. 29 

La Femandez-aj verkoj (kaj malpli emfaze ankaŭ la Nerviaj) ligas nin al la homa 
komuno ankaŭ per absolute mal-eburtura engaĝiteco. Femandez neniam povas soli 
aŭ gesoli en feliĉo. 

Istvan Ertl, or., Hungario, La Ondo de Esperanto, 2002, 6, p. 4 

elnotis Anatolo Gonĉarov (Krasnojarsk) 

SEMAJNO DE INTERNACIA AMIKECO REVIVIĜOS 

UEA instigas doni novan elanon al la festado de la lasta plena semajno de 
febmaro kiel Semajno de Intemacia Amikeco. Ĉi-jare ĝi pasos de la 20-a ĝis la 26- 
a de febmaro. La tradicio komenciĝis en 1969, kiam okazis la unua SIA laŭ 
iniciato de la tiama vicprezidanto de UEA, la sveda esperantisto Erik Carlen. La 
devizo de la Semajno estas “Amikeco trans limoj”, kaj ĝia celo estas plifortigi la 
reciprokajn kontaktojn kaj senton de komuneco inter esperantistoj. 

Precipe en la 1970-aj jaroj oni multe festis la Semajnon per specialaj kunvenoj 
en Esperanto-kluboj kaj sendado de salutkartoj al alilandaj esperantistoj. En multaj 
lokoj oni ankaŭ sukcesis realigi la deziron de Carlen pri ĝia festado ekster la 
Esperanto-movado per publikaj kulturaj aranĝoj. En iuj urboj la aŭtoritatoj oficiale 
aŭspiciis la Semajnon. Kun la paso de tempo la tradicio tamen bedaŭrinde 
malfortiĝis. 

La ĝenerala sekretario de UEA Barbara Pietrzak skribas en la febmara numero 
de la revuo “Esperanto”, ke “ekde nun Interreto kaj ĝiaj sociaj portaloj devus kaj 
povus esti utiligataj por vivigi kaj memorigi tiun pli ol 40-jaran tradicion de la 
Esperanto-komunumo”. Si ankaŭ proponas aldoni al la Semajno kiel novan 
elementon la Tagon de la Gepatra Lingvo, la 21-an de febmaro. “Ni kontaktu en 
niaj loĝlokoj asociojn de malplimultoj, kiuj nuntempe pro politikaj kaj ekonomiaj 
motivoj fariĝis firma karakterizaĵo de niaj socioj”, ŝi proponas. Kiel bonan 
ekzemplon ŝi laŭdas Esperanto-klubon de Stokholmo, kiu ekatentis grupojn de 
minoritataj lingvoj kaj komencis krei ligojn kun ili. 

En la retejo de UEA troviĝas nun subpaĝo pri la Semajno de Intemacia 
Amikeco. A1 virtuala festado de la Semajno oni povas aliĝi en Facebook, kie ĝi 
havas propran paĝon. 

Gazetaraj Komunikoj cle UEA 

La 27-a Rusia Esperantista Kongreso 

En 2000 Ceboksari jam akceptis REK, kaj en la gastama Ĉuvaŝio la kongreso pasis 
tre bone. Post 11 jaroj REK revenas al Ĉeboksari, sed ĉi-foje ĝi estos unigita kun 
Lingva Festivalo (LF) - la plej sukcesa aranĝo, kiun organizas esperantistoj por 
ekstera publiko. Oni memoru, ke la rusia LF-movado naskiĝis ĝuste en Ĉeboksari - 
la unua festivalo okazis tie en la fora 1996, antaŭ 15 jaroj. Unuigo de LF kaj REK 
estas bonega ŝanco ĝui unikan etoson de LF, konatiĝi kun alloga urbo kaj 
kulturo de interesa respubliko kaj samtenipe viziti tradiciajn esperantlingvajn 
programerojn - prelegojn kaj koncertojn. 

Datoj, loko : 20 - 24 de oktobro 2011, Ĉeboksari 

Ogranizantoj : Rusia Esperantista Unio kaj Esperanto-Asocio de Ĉuvaŝa 
Respubliko 

Kadre de la programo : LF, scienca konferenco, KGS kun partopreno de urbaj 
teamoj, ekskursoj (laŭ la urbo, al muzeoj: Nacia, Belarta, Biera ktp), prelegoj kaj 
koncertoj, Konferenco de REU. 


Aliĝkotizoj : 



ĝis 01.06.2011 

ĝis 01.09.2011 

poste, inkl.surloke 

Loĝantoj de Ĉeboksari 

100 rub. 

200 rub. 

300 rub. 

Loĝantoj de Rusio kaj 
aliaj landoj de KSŜ 

300 rub. 

400 rub. 

500 rub. 

Loĝantoj de aliaj landoj 

20 eŭroj 

25 eŭroj 

30 eŭroj 


Rabato por infanoj kaj adoleskantoj (je 20.10.2011 malpli ol 18 jaroj): 50% de la 
kotizo 


Malrabato por nemembroj de REU kaj/aŭ EAĈR: 200 rubloj. La sumo estas 
pagata dum registrado en REK, membreco estas kontrolata same tiam. Membreco 
en REU signifas ajnan membrokategorion krom “Amiko de REU”. 

La aliĝkotizo rajtigas je partopreno en ĉiuj eroj de kongresa programo, inkluzive de 
la Lingva Festivalo. Ekskursoj estos apartepagataj surloke. 

Invitleteroj por eksterlandanoj estas traktataj individue en ĉiu okazo. 

Loĝado . 

Urbaj hoteloj (“Ĉuvaŝija” aŭ “Rossija”, retejo por ambaŭ - <http://chebhotel.ru/>). 
Oni povas rezervi hotelĉambrojn aŭ memstare, aŭ pere de organizantoj. Malpli 
kosta varianto estas studenta komunloĝejo. Por ricevi garantiitan loĝlokon en ho- 
telo aŭ komunloĝejo, oni devas komuniki sian bezonon ĝis la 1-a de septembro. Pli 

detala informo pri rezervado aperos 
poste. 

Krome oni povas interkonsenti pri 
aparta loĝado ĉe konatoj. 

Organiza komitato: 

Grigorij Arosev - kunordigo, pro- 
gramo, Aleksandr Blinov - enloĝigo, 
lokaj aferoj, Marina Ivanova - kasisto, Svetlana Smetanina - REU-parto. 

Adresoj 

Reta adreso por diversaj demandoj: <kongreso@reu.ru>. 

Poŝta adreso por sendi la monon: 429951, Novoĉeboksarsk, nl. Vinokurova 8-63, 
Marina Borisovna Ivanova. 

Por aliĝi necesas sendi informon pri la aliĝanto (nomoj, adresoj, telefonnumeroj, 
naskiĝdato) laŭ la sama adreso aŭ plenigi la aliĝilon rete ĉe 
<http://reu.ru/kalendaro/alighilo/REK-27/>. 

Krome funkcios kotizperantoj en kelkaj urboj, kiuj kolektos monon. La nomoj de 
perantoj estos anoncitaj poste. 

INTERVJUOJ KUN EKSPREZIDANTOJ DE REU 

Daiirigante serion de materialoj dediĉe al la 20-jariĝo de REU, ni ekpnblikigas 
mallongajn intervjuojn kun ĉiuj eksprezidantoj de REU, en kiuj ili koncize rakontas 
pri sia agado kaj prezentas proprajn vidpunktojn pri la nuna stato de REU. 
Sinsekm de la intervjuoj estas kronologia. 

Viktor Aroloviĉ (prezidado: decembro 1991 - novembro 1993) 

- Vi iĝis prezidanto kiam Rusio jam fakte sendependiĝis, kaj estonteco de USSR 
estis klare decidita. Kion vi spertis lige al tio - ĉu vi devis fari ion specialan pro 
tio, aŭ estis formala ago, renomi SEUje REU? 

- La transformon de SEU al REU efektivigis la 10-a Kongreso de SEU 
(Kolomna, decembro 1991). Tiumomente SEU jam kelkajn monatojn estis oficiale 
registrita organizaĵo. Tial tre gravis fari seneraran decidon pri ĝia estonto. Unu el 
eblaj solvoj povus esti konfederacio de memstaraj E-asocioj sur la ekssovetia 
teritorio, sed tio implicus riskon perdi la statuson de aliĝinta landa asocio en UEA. 
Tial la Estraro de SEU proponis alian solvon - sekvi la ekzemplon de pluraj aliaj 
sovetiaj organizaĵoj, kiuj reregistriĝis kiel rusiaj. Por tio la Estraro preparis 
necesajn amendojn en la Statuto, kiujn en la Kongreso mem fmprilaboris ties 
Redakta komisiono. 

Tamen multajn prave zorgigis la sorto de eksterrusiaj SEU-membroj. Ili 
proponis enigi en la titolon “Rusia Esperantista Unio” la vorton “Malfermita”. Tiu 
propono ne ricevis sufiĉe da voĉoj, sed la Statuto plu ebligis, kaj la Kongreso 
speciale emfazis tion, membriĝi al aliŝtatanoj - tio estas praktikata ĝis nun. 

- Kiuj ĉefaj problemoj estis alfrontitaj de REU tiutempe? 

- La plej ĉefa problemo estis reregistro de la Statuto laŭ la rusiaj leĝoj. Mi kun 


Laŭ decido de membroj de la ŝakklubo 
el la urbo Ardatov (Mordovio) Ivan 
Kitajkin sendis 1000 rublojn por subteni 
la Rusian E-istan Kongreson en Sankt- 
Peterburg. La Estraro de REU kore 
dankas la klubanojn pro la mondonaco! 

Nikolao Gudskov plurfoje vizitis la Ministerion de Justico de Rusio, kaj ĉiufoje 
alia funkciulo trovis pliajn nekonvenaĵojn en la Statuto kaj insistis pri revortumo. 
Krome, necesis kolekti aron da akompanaj paperoj, inkluzive amason de klubaj 
protokoloj pri decido aliĝi al REU. Ĉio ĉi daŭris la tutan jaron, kaj eĉ por la sekva 
REU-Kongreso (Peterburgo, novembro 1992) la definitiva versio de la Statuto 
ankoraŭ ne pretis. Nur komence de 1993 jam la nova Estraro voĉdonis por la 
statutaj amendoj (havante por tio mandaton de la Kongreso) kaj ni ricevis la regis- 
triĝan ateston. 

Tre ĝenis la agadon de REU la financa problemo. En la lando furiozis inflacio, 
tial ni estis devigitaj plialtigi la 
kotizojn ne nur komence, sed ankaŭ 
inteme de jaro (stimulante per tio pli 
fman kotizpagadon). Krome, ĉar la 
supremenciita reregistriĝo postulis 
pagon de konsiderinda imposto, por 
tio estis lanĉita speciala fonduso. 

- La estrarkonsistoj, elektitaj en 
1991 kaj 1992 (aparte en 1991) estis 
ege multnombraj. Kiucele oni elektis 
tiom multkapan estraron, kaj kiel 
okazis la komunikado inter la estra- 
ranoj? 

- Efektive, kompare kun la nuna 

sesopo la tiamaj konsistoj ŝajnas 
enormaj. Sed tiam oni tiel ne percep- 
tis. La Estraro de 1991 estis heredita 
ankoraŭ de SEU, ĉe kies refondo en 
1989 ni aplikis la duŝtupan gvidsis- 
temon, kutiman laŭ ASE: Estraro (24 
personoj) - Prezidio (7). En 1990 la 
9-a Kongreso de SEU post vigla 
diskutado decidis transiri al unueca 
gvidorgano, la Estraro. Post 24 estra- 
ranoj la kvanto 14 tute ne ŝajnis enOdeso (lafoto, senditapor la Zamenhof-taga 
granda. Ĉe la sekva reelekto en 1992 konkurso en Jekaterinburg) 

okazis plia redukto - ĝis 10 estraranoj, ktp. 

Necesas diri, ke tiam la REU-agado profiliĝis alie ol nun, kaj plimulton de 
estraranoj konsistigis estroj de plej aktivaj komisionoj. Laŭ Jarlibro 1992, REU 
havis 15 (!) komisionojn pri diversaj agaddirektoj. Bedaŭrinde, dum la posta 
evoluo ili praktike ĉiuj poiome malaperis... 

La interestrara komunikado estis certe pli peza ol nun: ekzistis nek retpoŝto nek 
poŝtelefonoj. Ni uzis la paperan poŝton (por pli-malpli regula cirkulerado) kaj he- 
jmajn aŭ oficajn telefonojn (por urĝaj aferoj) - tiu skemo estis bone konata el 
SEJM-a epoko. Certe okazadis estrarkunsidoj - ĉu senpere antaŭ kaj post la Kon- 

gresoj, ĉu laŭbezone en la ĉefurbo, ĉar moskvanoj konsistigis iom pli ol duonon de 
la estraranoj. 

- Via posteulo estis Andrej Ananjin, vi estis vicprezidanto. Cu vi eĉ ne ba- 
lotiĝis, aŭ malgraŭ la venko de la alia kandidato decidis resti en la Estraro? 

- Mi ja balotiĝis, sed Andreo gajnis la voĉdonon (14 voĉoj kontraŭ 4). Kiam li 
proponis, ke mi restu en la Estraro, mi senhezite konsentis, ĉar laŭ mi ĝenerale es- 
tas bone, se eksaj gvidantoj ne estas forĵetataj en duonan aŭ eĉ plenan forgeson, sed 
plu aktivas sur malpli grava posteno. Cetere, similan situacion mi jam estis sper- 
tinta: en 1976 post la dujara prezidanteco en SEJM oni konfidis al mi vicprezidan- 
tecon kaj redaktadon de “Aktuale”. 

- Lastatempe REU spertas ne tre bonan periodon. Laŭ vi kion la Unio nun 
reale povas fari por landa movado? 

- La demando ŝajnas al mi iomete sofisma, ĉar REU mem estas organizita insti- 
tucio de la landa movado. Do, kion povas fari REU por si mem? Mi povas respondi 
nur banale: ĉio bona, farota de REU por Esperanto (aŭ per Esperanto, sed ankaŭ tio 
finfine estos “por”), servos al kresko de REU-prestiĝo. 

Sed se temas pri la ekster-REU-a parto de la movado, do pri tiuj rusiaj E-istoj, 
kiuj diverskiale ne membras en REU, - REU konsideru ilin kiel kampon por 
plivastigo de siaj vicoj. Mi certas, ke ĉiu nova aliĝo estas utila por REU, kaj por la 
aliĝanto mem. Sed la varbado estos des pli efika, ju pli konsekvence oni emfazos la 
avantaĝon esti REU-membro kompare kun la “sovaĝa” E-ekzistado. Ekz., mi plur- 
foje pledis al diverskonsistaj Estraroj, kaj ne preterlasas la okazon ripeti tion pub- 
like, ke la diskutlisto de REU estu destinita unuavice por ties membroj; la ceteraj 
limiĝu je moderiga aŭ eĉ nur-lega reĝimo. 

intervjuis G.Arosev 

PRI ERASMO EN LA MAJA MALFERMA TAGO 

Ĉi-jare pasas 500 jaroj de post la apero de Laŭdo de l’ stulteco, per kiu la 
granda pensulo Erasmo de Roterdamo (1466-1536) en satira formo atakis ĉiajn an- 
taŭjuĝojn kaj superstiĉojn. “Erasmo estas la plej granda filo de Roterdamo, sed an- 
taŭ ĉio li estas la plej elstara figuro en la tuta historio de humanismo kaj ĝuste tial 
ni esperantistoj devas lin koni”, skribis Osmo Buller, la recenzanto de la Esperanta 
traduko de lia ĉefverko en la revuo Esperanto (n-ro 1001 (5), 1989). Sekve la 34-a 
Malferma Tago de la Centra Oficejo de UEA omaĝos la Erasmo-jubileon per du 
prelegoj. D-rino Vera Barandovska-Frank faros ĝeneralan enkondukon al la vivo 
kaj verkaro de Erasmo, kaj Gerrit Berveling prelegos pri Laŭdo de I ’ stulteco, kiun 
li esperantigis el la latina originalo. La traduko aperis en 1988 okaze de la 73-a UK 
en Roterdamo. 

La 34-a Malferma Tago okazos sabaton, la 14-an de majo. Krom la du prelegoj 
pri Erasmo kaj lia klasikaĵo, en la programo estos ankaŭ aliaj prelegoj, libroprezen- 
toj kaj filmoj. La vizitantoj povos profiti de rabatoj en la Libroservo kaj gajni es- 
perantaĵojn en senpaga loterio. Kafo kaj teo, ankaŭ senpagaj, estos varmaj la tutan 
tagon. La programo daŭros de la 10-a ĝis la 17-a horo. 

Gazetaraj Komunikoj de UEA 

NOVA PLEDO DE UEA ĈE UN POR LINGVAJ RAJTOJ 

Universala Esperanto-Asocio intervenis en la 3-a sesio de la Forumo pri Mi- 
noritatoj de Unuiĝintaj Nacioj, kiu okazis en la Palaco de Nacioj en Genevo la 14- 
an kaj 15-an de decembro. Nome de UEA parolis Cesco Reale, unu el la konstantaj 
reprezentantoj de la Asocio ĉe UN en Genevo. La Forumo pri Minoritatoj estis 
starigita de la Konsilio pri Homaj Rajtoj de UN en 2007, kaj UEA kontribuas al 
ĝiaj laboroj ekde la komenco. Jen Esperanta traduko de la alparolo, kiu estis farita 
en la franca lingvo: 

Sinjorino Prezidantino, gesinjoroj, 

Mi parolas nome de Universala Esperanto-Asocio, kies membroj, parolantoj de 
la intemacia lingvo Esperanto troviĝas en pli ol 120 landoj. 

En la projekto de rekomendoj traktata hodiaŭ, specife en la ĉapitro 32, plurloke 
aperas mencio pri bezono de tradukado. Fakte, por povi esti aktiva en la ekonomia 
vivo, oni bezonas kompreni la leĝojn kaj la dokumentojn rilatajn al tiu medio en 
sia propra lingvo. Hodiaŭ ni deziras altiri vian atenton je la klopodoj de Eŭropa 
Unio pri malrespekto de la egaleco de ĉiuj lingvoj de la membro-ŝtatoj, malgraŭ ke 
tiu egaleco estas solene deklarita en ĉiu fundamenta dokumento de EU. Konceme 
patentojn, temas pri klopodo malebligi la 
utiligon de aliaj lingvoj ol la germana, la 
angla kaj la franca dum la depono, ekzameno 
kaj publikado de patentoj. Tiu maniero pro- 
cedi kreus maljustan avantaĝon por firmaoj 
kaj civitanoj de landoj, kie tiuj ĉi lingvoj es- 
tas uzataj. La utiligo de nur tri lingvoj kon- 
cerne patentojn en Eŭropa Unio, kie estas 23 
oficialaj lingvoj, kaŭzus malavantaĝojn mal- 
justajn al firmaoj kaj civitanoj en landoj, kie 
tiuj ĉi lingvoj ne estas oficialaj, kaj tia decido estus sendube kontraŭa al la principo 
de reala partopreno de ĉiuj en la ekonomia vivo. Tia decido malvalorigus lingvojn, 
kiuj hodiaŭ ankoraŭ estas prestiĝaj, kaj donus avantaĝon al kelkaj privilegiataj 
lingvoj. Estas evidente, ke lingvoj kiel ekzemple la itala aŭ la pola, kies utiligo es- 
tus eksludita de la administra proceduro, kaj en kiuj oni ne plu uzus aŭ kreus vor- 
tojn rilatajn al teknikaj malkovroj kaj uzadoj, estus destinataj al dialektiĝo kaj la 
parolantoj de tiuj lingvoj iĝus duarangaj civitanoj. 

Ni protestas forte kontraŭ tiuj klopodoj malaperigi la lingvajn rajtojn de granda 
nombro de la civitanoj de Eŭropa Unio, kaj kontraŭ la malracia rifuzo pri ekpla- 
nado de uzo de neŭtrala lingvo por la interkomunikado, kiel ekzemple la latina, aŭ 
pli bone: la intemacia lingvo Esperanto. Tiu ilo de interetna komunikado, kies uzo 
ebligas respekti lingvajn kaj kulturajn minoritatojn, estas tre vivanta hodiaŭ. Pri tio 
atestas multaj libroj, konferencoj kaj eventoj pri sciencaj kaj teknikaj temoj, dip- 
lomlaboraĵoj, kaj la ekzisto de sciencaj, fakaj asocioj utiligantaj Esperanton. 

Dankon pro via atento. 

Gazetaraj Komunikoj de UEA 


La 12-an de decembro, koma- 
trestante en la Sklifosovskij- 
kliniko kaŭze de la aŭtoakcidento, 
en la aĝo 90 jaroj forpasis Vladi- 
mir Aleksandroviĉ Edelŝtejn. In- 
teligenta, tre modesta kaj ege 
ĉarma homo, li restos ĉiam en nia 
memoro. 

Svetlana Smetanina (Moskvo) 

REU-PREMIO EN 2010 

La Estraro de Rusia Esperantista Unio lanĉis ĉiujarfinan REU-premion. Gin 
ricevos rusiaj esperantistoj, kiuj havas apartajn meritojn antaŭ la landa movado, do 
temas ne nur pri aktivado en/por REU. 

Post ioma diskuto la Estraro decidis, ke la premio ne estos mona (bedaŭrinde 
REU ne estas sufiĉe riĉa por enmanigi solidan premion, kaj donaci bagatelan su- 
mon estus malrespekto al premioto). La esenco de REU-premio estos alia. Ciuj ni 
jarfine havas certajn dezirojn, kaj en pleja profundo de la animo ni kredas, ke Avo 
Frosto ja ekzistas kaj sekvajare li nepre plenumos niajn revojn. REU volas asisti 
Avon Froston. Tial laŭreato rajtos je plenumo de unu movada deziro (ĉu helpo pri 
aliĝo al kongreso, ĉu abono de periodaĵo, ĉu io alia). Konkretaj deziroj estos trakti- 
taj private inter la Estraro kaj la laŭreatoj. 

Krome la Estraro decidis, ke ĉiujare estos ne pli ol du premiitoj (eble nur unu). 
Sendube ni havas multajn aktivajn esperantistojn, kiuj meritas esti menciitaj. Do 
iom-post-iom ni provos mencii ĉiujn. Ni esperas, ke nia iniciato estos subtenata 
ankaŭ en la postaj jaroj. 

Kaj nun la plej interesa momento. Laŭreatoj de REU-premio en 2010 estas: 

1. Anatolij Ivasenko - pro vigligo de E-movado en Krasnodara regiono (akti- 
vado en ruslingva gazetaro, okazigo de E-kursoj, fondo de E-klubo kaj organizado 
de E-renkontiĝo). REU anticipe gratulas Anatolij Ivasenko pro la 45-jariĝo de lia 
E-vivo! 

2. Georgij Kokolija - pro la redakta kaj eldona aktivado. Li komencis tiaspecan 
agadon en 1993 per eldonado de SEJM-info - en la dua duono de la 90-aj sola 
regule aperanta informfonto pri junulara agado en Rusio. Sed la ĉefa laboraĵo de 
Garik iĝis Rusia E-gazeto (REGo), kies 10-jariĝo estis celebrita en 2010 (same kiel 
la 30-jariĝo de E-vivo de Georgij). REGo estas altkvalita eldonaĵo, kiu bone re- 
spegulas la staton de E-movado en nia lando. 

Gratulojn al Anatolij kaj Georgij! Kontaktu la Estraron por interkonsenti pri 
plenumo de viaj deziroj. 

Kaj plej sincerajn bondezirojn al ĉiuj pro la Nova jaro! 

Grigorij Arosev (Moskvo) 

REU-MEMBROJ POR 2011 
DUMVIVAJ MEMBROJ 

Ahmet Gulnara (Kazahio), Andrjuŝkin lgorj (Moskvo), Aroloviĉ Viktor (Mosk\>o), 
Belov Aleksandr (Leningrada reg.), Berdiŝev Viljam (Moskvo), Bojĉin Jevgenij 
Hebrea aŭtonoma regiono), Bronov Sergej (Krasnojarsk), Ciganov Oleg (Sankt- 
Peterburg), Cobb Steve (Moskvo), Cvetkova Valerija (Sankt-Peterburg), Cerenk- 
ova Larisa (Rjazana reg.), Certilov Mihail (Niĵnij-Novgoroda reg.), Derevjannih 
Sergej (Moskva reg.), Derjugin Aleksandr (Saratov). Diesjatz (San Marino), Djes 
Dva (Italio), Gluhov Aleksandr (Kaliningrad), Gluŝik Vladimir ((Jkrainio), Gnedaŝ 
Nikolaj (Krasnodara reg.), Gonĉarova Irina (Mosk\>a reg.), Grigorenko Vasilij 
(Ukrainio), Griŝin Nikolaj (Latvio), Gudskov Nikolaj (Moskvo), Jakovlev Jurij 

(Pskova reg.), Ĵuravljov Aleksej (Krasnojarsk), Karcev Jurij (Uljanovsk), Kauc 
Valdemar (Estonio), Kokolija Georgij (Mosk\’o), Kolganov Andrej (Usono), Kolker 
Boris (Usono), Kozin Igorj (Vologda), Kurolap Zinovij (Kanado), Kuznecov Sergej 
(Moskvo), Laskina Marina (Tula reg.), Lipec Vladimir (Moskvo), Manjahin Jurij 
(Moskvo), Medvedev Lev (Moskvo), Melnikov Valentin (Moskvo), Mihajlov Nikolaj 
(Leningrada reg.), Paseĉnikov Jurij (Tomsk), Pikov Gennadij (Novosibirsk), Po- 
gorelaja Svetlana (Ukrainio), Roganova Rimma (Perma reg.), Salomatov Aleksej 
(Moskvo), Samodaj Vladimir (Mosk\’o), Sapojnikov Aleksandr (Ivanova reg.), 
Seguru Valentin (Mosk\>a reg.), Sidorov Anatolij (Sankt-Peterburg), Sapoŝnikova 
Lcirisa (Arhangeljsk), Tjuljahov Spartak (Jakutio), Tujakin Georgij (Moskvo), Vo- 
loŝin Vjaĉeslav (Ulan-Ude), Vulfoviĉ Lev (Germanio), Zozulja Boris (Rostov-na- 
Donu) 

MECENATOJ 

Kitajkin Ivan (Mordovio), Kondratjev Valerij (Voroneĵ), Loŝmanov Anton (Kom- 
somoljsk-na-Amure), Mitin Aleksandr (Niĵnij Novgorod), Odincov Aleksej (Permj), 
Osipova Arina (Jekaterinburg) 

INDIVIDCAJ MEMBROJ 

Arosev Grigorij (Moskvo), Bespalov Vladimir (Soĉi), Burgar Lilija (Rostova reg.), 
Cerneckij Nikolaj (Jaroslavla reg.), Cupin Bronislav (Iĵevsk), Cuprakova Nina 
(Moskvo), Goldobina Valentina (Krasnodara reg.), Ivanov Vjaĉeslav (Sankt- 
Peterburg), Jaĥina Alla (Krasnojarsk), Jaroŝenko Jelena (Rostova reg.), Kaminina 
Tatjana (Orenburg), Kivajev Jurij (Maria Respubliko), Klementjeva Tatjana 
(Perma reg.), Kolodin Mihail (Sankt-Peterburg), Kondraŝkina Tatjana (Sankt- 
Peterburg), Kondratjev Boris (Sankt-Peterburg), Konjaŝova Svetlana (Habarovska 
reg.), Kovaljova Valentina (Novosibirsk), Krivoŝeev Denis (Niĵnij-Novgoroda 
reg.), Kuljkov Jevgenij (Vladimir), Lenskaja Galina (Moskva reg), Lisova Natalja 
(Moskvo), Loskutova Tatjana (Ivanovo), Melnikov Aleksandr (Rostov-na-Donu), 
Milner Aleksandr (Mosk\’o), Minin Vladimir (Tomsk), Neĉaev Nikolaj (Irkutsk), 
Novikova Ljudmila (Moskvo), Opletajev Vladimir (Tjumena reg.), Pautova Tatjana 
(Sankt-Peterburg), Puŝkarjov Valentin (Jekaterinburg), Roĵdestvenskij Vjaĉeslav 
(Celjabinsk), Sibirceva Valentina (Lipecka reg.), Sipoviĉ Valerij (Mosk\’a reg), 
Strelec Sergej (Celjabinsk), Sudakov Vladimir (Soĉi), Sudakova Aleksandra 
(Moskvo), Sorohova Natalja (Mosk\’a reg.), Terentjeva Galina (Celjabinsk), Terjo- 
hin Vladimir (Jekaterinburg) 

1 AMILIAJ MEMBROJ 

Guseva Natalja (Sankt-Peterburg), Loskutova Maja (Ivanovo), Mironova Irina 
(Moskvo), Terentjev Nikolaj (Celjabinsk) 

ALIĈINTAJ KOLEKTIVOJ 

EK “Verda suno” (Dimitrovgrad) (10 membroj): Ahmetova Raisja, Ĥafizova 
Marija, Ĥoĥrjakova Galina, Iljutkina Tatjana, Izmajlova Galina, Kirik Tamara, 
Rodioniĉeva Lidija, Rogova Ljudmila, Savaneeva Lidija, Sedova Ljudmila 

E-klubo “Esperanto” (Jelec) (10 membroj): Gorjaĉih Jekaterina, Jaickaja Vera, 
Kuleŝova Vera, Merenkova Tamara, Saljkova Galina, Sadrikova Aljbina, Zlobina 
Alla, Zuev Vladimir A., Zuev Vladimir V, Zueva Nina 

Krasnodara E-klubo (20 membroj): Bondarenko Galina, Bondarenko Julija, Ce- 
likova Nina, Cinĉenko Anatolij, Cinĉenko Marija, Dmitrijeva Marija, Dudka Vik- 
tor, Ivasenko Anatolij, Jabĉinskij Anton, Jefimenko Miĥail, Kocarj Marina, Ku- 
riloviĉ Ivan, Ljubavina Viktorija, Maljcev Sergej, Paveljev Gennadij, Popova Svet- 
lana, Simonov Igorj, Selistov Vladimir, Selistova Jevgenija, Vasilenko Nelli 

Esperanto-klubo “EK-MASI” (Moskvo) (29 membroj): Beljaeva Jekaterina, 
Boljŝakov Roman, Cukanov Stanislav, Ĉajkci Oleg, Gamaleja Anna, Graĵdanova 
Oksana, Griĉik Andrej, Grustnjov Kirill, Hlabistov Georgij, Ivancova Marina, Jit- 
ĉenko Maksim, Kirdjaŝkina Marina, Kozlov Igorj, Krjukov Nikolaj, Kudrjavcev 
Jevgenij, Ljubuŝina Jekaterina, Mazurec Julija, Nikolaeva Natalja, Orlov Sergej, 
Paramonov Andrej, Penjkov Andrej, Penjkova Julija, Rjabuhin Aleksandr, Seli- 
vanova Anastasija, Sigaĉjov Aleksandr, Skrjabina Natalja, Smetanina Svetlana, 
Siŝkina Svetlana, Zarubina Jidija 

EK “Murmano” (Murmansk) (9 membroj): Fukuŝima Rumi, Goriĉenko Oljga, 
Jakunin Sergej, Koljada Nadeĵda, Makarov Aleksej, Poĵilova Ljudmila, Rjazancev 
Andrej, Trubkina Nelli, Uljanova Galina 

Novoĉ-EK (Novoĉerkassk) (7 membroj): Ageeva Svetlana, Danaeva Galina, 
Demĉenko Irina, Gorodeckaja Irina, Omeljĉenko Jurij, Omeljĉenko Nina, Tenen- 
goljc Jidija 

Societo “Espero” (Sankt-Peterburg) (10 membroj); Artemjeva Tatjana, Butkeviĉ 
Anna, Celaritskaja Natalja, Ficova Svetlana, Izmajlova Nesipkulj, Jemeljanenko 
Ljudmila, Maliŝeva Jekaterina, Ribak Nikolaj, Savina Natalja, Vinogradova Anna 

E-klubo “Laro” (Soĉi) (12 membroj): Belenjuk Galina, Grankina Nadeĵda, 
Grankina Polina, Polisĉuk Irina, Polisĉuk Valentina, Olejnikova Natalja, Der- 
evjanko Vladimir, Lavrovskij Aleksej, Soniĉeva Larisa, Sorokina Jidija, Sestakova 
Marina, Timofejeva Lidija 

Tjumena Esperanto-klubo “Revo” (11 membroj): Aleksandrova Irina, 
Dvornikov Aleksej, Golovkina Anastasija, lnsapova Eljvira, Kalaŝnikov Aleksandr, 
Mamkin Mansur, Sokolovskij Nikolaj, Stepaĉjova Marina, Veselov Pavel, Veselova 
Tatjana, Voloĵanin Andrej 

Volgodonska E-grupo “Stipo” (5 membroj): Afanasjeva Aljona, Afanasjeva 
Jelena, Fajzulin Grigorij, Koteljnikov Aleksandr, Koteljnikova Jekaterina 

Plena aktuala listo de la membroj troveblas en la ttt-ejo de REU laŭ la adreso 
<http://reu.ru/membrolisto/>. 

KOTIZOJ DE REU/REJM POR 2011 

Membri en REU oni rajtas ekde la aĝo 18 jaroj; 14-17-jandoj rajtas aliĝi kiel 
kandidatoj. 

Individua kotizo - 200 rub. (por ekster-KSŜ-anoj - 20 eŭroj) ĝis la 28-a de febru- 
aro 2011, 250 rub. (por ekster-KSŜ-anoj - 25 eŭroj) ekde la 01-a de marto 
2011; inkluzivas la membrokarton, Jarlibron/Manlibron de REU, Bultenon de 
REU en elektronika formo (laŭpete - en la papera) kaj aliajn informojn de 
REU, voĉdonrajton en Konferenco de REU, rabatojn en E-aranĝoj de REU. 
Mecenata kotizo - 500 rub.; inkluzivas ĉion la saman kiel por la individua kotizo, 
krom unu escepto: sur la membrokarto estos skribita “Mecenato de REU”. 
Dumviva kotizo - 5000 rub. (por ekster-KSŜ-anoj - 500 eŭroj); inkluzivas ĉion la 
saman kiel por la individua kotizo dum la tuta vivo. 

Familia kotizo - 100 rub.; inkluzivas la membrokarton, voĉdonrajton en Konfer- 
enco de REU, rabatojn en E-aranĝoj de REU. La familiajn kotizojn rajtas pagi 
samadresaj parencoj de individuaj, dumvivaj aŭ mecenataj membroj. 

Kolektiva membrokotizo - 70 rub. por ĉiu aligita membro (la aliĝintaj kolektivoj 
pagas minimume por 5 aligitaj membroj); inkluzivas po 1 ekzemplero de REGo 
kaj Jarlibro/Manlibro de REU por kluboj kun 5-15 aligitaj membroj kaj por ĉiu 
aldona deko de la aligitaj membroj, aliajn informojn de REU por la kolektivo; 
la membrokartojn, voĉdonrajtojn en Konferenco de REU, rabatojn en E-aranĝoj 
de REU por la aligitaj membroj. 

Aliĝkotizo - 300 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la kolektivo ne pagas kotizojn por aligi- 
taj membroj dum du sinsekvaj jaroj, ĝi estas konsiderata likvidiĝinta kaj poste 
devus denove aliĝi al REU. 

Amiko de REU - senpage; inkluzivas partoprenrajton (sen voĉdonrajto) en Kon- 
ferenco de REU, Bidtenon de REU en elektronika formo kaj aliajn informojn. 
Oni rajtas aliĝi kiel “Amiko de REU” nur unufoje. Persono, sin anoncanta 
“Amiko de REU”, devas plenigi aliĝilon kaj mencii sian retadreson. 

Rabatita abono de REGo - 400 mb. (ekster Rusio - 20 eŭroj), por ĉiuj membroj. 
La dumvivaj membroj, kiuj pagis sian kotizon en 2001-2003, plu ricevados 
REGon sen aldona pago. 

Ciuj membroj de REU knn la aĝo malpli ol 31 jaroj aŭtomate iĝas membroj de la 
junulara sekcio REJM (Rusia Esperantista Junulara Movado) kaj ricevas 
voĉdonrajtojn en REJM-voĉdonoj. 

Membroj de REU iĝas aligitaj membroj de Universala Esperanto-Asocio, la malpli 
ol 31-jaraj — ankaŭ de TEJO. 

Aliĝilojn, rublajn kotizojn kaj rabatitajn abonpagojn por REGo sendu (poŝtman- 
date) al: 142717, MocKoacKan oo.iacinb, JlenuHCKiiŭ paŭou, n/o Pasnu.iKa, do 
itocmpeooitaiiuii, Hama.ibe HuKOjiaeeue Hlopoxoeoŭ\ eblas ankaŭ pagi per la sis- 
temo Yandex-denjgi, numero de la “monujo” estas 41001612527392. La eŭraj 
kotizoj pagendas al la konto reua-p ĉe UEA. 


33 







PLENA ILUSTRITA VORTARO EN LA RETO! 

Unu el la plej famaj E-verkoj de lastaj jardekoj certe estas “Plena Ilustrita Vor- 
taro de Esperanto”, mallonge PIV. La organizo “Edukado@Interreto” (E@I) 
kunlabore kun Sennacieca Asocio Tutmonda (SAT) intencas krei ĝian retan kaj 
senpagan version. Jam estas subskribita kontrakto, laŭ kiu E@I kreos la retejon kaj 
SAT disponigos la enhavon - la elektronikan version de la fama vortaro. 

E@I nun lanĉas donac-kampanjon por kolekti bezonatan sumon - 10000 eŭ- 
rojn. Se vi opinias la retan PIV subteninda iniciato, ni petas vin helpi ĝin konstrui. 
Pri la aktuala stato de donacoj ni ĝisdate informados en la retejo 
<http://www.vortaro.net/> kaj sendante retmesaĝojn al donacintoj. Gis apero de 
PIV vi povos ĉe tiu ĉi adreso trovi ĉiujn bazajn informojn pri la projekto, pri ĝia 
aktuala stato kaj eblon fmance kontribui al la projekto. En la sama retpaĝo aperas 
listo de donacintoj. 

Jam multajn jarojn PIV estas la plej ampleksa difm-vortaro en Esperanto, sed 
bedaŭrinde pro sufiĉe granda kosto la papera eldono ĝis nun estis havebla nur por 
relative malgranda grupo de Esperanto-parolantoj. Post apero de la reta versio la 
situacio tute ŝanĝiĝos, la vortaron povos uzi tute senpage ĉiuj uzantoj, kiuj havas 
aliron al la Interreto. 

La projekto postulos grandan kelkmonatan laboron de kelkaj profesiuloj. Cefa 
defio de la projekto estas la ĝusta transpreno de ĉiuj datumoj, ĉar la programo, per 
kiu estis ĝis nun kreata PIV, estas jam eksmoda, tre malnova kaj ne taŭga por sim- 
pla reta transpreno (ekz. ĝi ne uzas Unikodon, malfacilas krei HTML de ĝi, ĝi ne 
permesas facilan konvertadon de datumoj al iu alia pli uzebla formo ks.). 

La projekto de reta PIV havas pli altajn ambiciojn, ol esti nur simpla cifereca 
versio de la papera eldono. Gi havas pli grandan potencialon, kiun la kreantoj de la 
retejo volus plene eluzi. La retejo havos forumon por ĉiu unuopa vorto, kiu ebligos 
viglan diskuton pri diversaj terminoj. Ciu povos kontribui, proponante eblajn no- 
vajn esprimojn, taŭgajn uzojn de vortoj ks. Laŭ la plano la retejo estos uzebla ne 
nur per komputiloj, sed ankaŭ per poŝtelefonoj. Estonte plej verŝajne eblus aranĝi, 
ke la vortaro estu uzebla ankaŭ ekster la reto, kiel instalebla programo. 

Cu vi volus havi PIV en via poŝo? Vi povas helpi realigi tion! Donaci monon 
eblas per pluraj manieroj. Se vi havas komentojn, ideojn aŭ dezirojn pri la projekto, 
bv. kontakti la teamon de la projekto <teamo@vortaro.net>. Ni ĉiam ĝojas pri ĉi- 
aspeca kunlaboro! 

E(wl 

APERIS LA UNUA “KONTAKTO” 

KUN RADIKALE NOVA VIZAĜO 

La socikultura revuo de TEJO, Kontakto , kompletigis la jarkolekton 2010 per la 
duobla numero 5-6 (239-240). Gi estas la unua kajero realigita de la nova redaktoro 
Rogener Pavinski. Krom bunta enhavo, grafike ĝi estas radikale alia ol antaŭe. Ok 
el la 28 paĝoj estas plenkoloraj. Same radikale Kontakto laste transformiĝis en 
1992, kiam Francisco Veuthey redaktoriĝis. La logotipo dezajnita de li plu restas, 
ĉar en la voĉdonado en la retejo de Kontakto ĝi gajnis plej multe da subteno. 

“Vi nepre rimarkos kiom bela nia revuo fariĝis; la legado certe fluos pli ĝue kaj 
plezure”, skribas fiere la nova redaktoro en sia enkonduko. “Por helpi min en tiu 
tasko mi havis gravan kunlaboron de Romulo Felicio, kiun kelkaj konas de la kon- 
certoj de Supernova en 2009. Li tre entuziasme akceptis plenumi la enpaĝigon kaj 
eĉ kunlaboris por unu el niaj rubrikoj.” 

La individuaj membroj kaj patronoj de TEJO kaj aliaj abonantoj de Kontakto 
jam povas legi la numeron rete. Ankaŭ en 2011 ili povos legi ĉiun numeron rete 
tuj, kiam ĝi eniros presejon. Ankaŭ tiuj, kiuj ankoraŭ ne estas abonantoj, rajtas 
senpage konatiĝi kun la plene reformita revuo en la reto. 

Gazetaraj Komunikoj de UEA 

ESPERANTO-LIBROJ AL NAŬ BIBLIOTEKOJ 

Ciuj naŭ Esperanto-bibliotekoj, kiuj petis subvencion de la Biblioteka Apogo 
Roma kaj Poul Thorsen de UEA, povos baldaŭ pliriĉigi siajn kolektojn de Espe- 
ranto-libroj. La estrarano de UEA pri kulturo Claude Nourmont kaj la Generala Di- 
rektoro Osmo Buller asignis subvenciojn el tiu fondaĵo je la suma valoro 1200 eŭ- 
roj. La plej grandajn subvenciojn, po 200 eŭroj, ricevis Biblioteko Interlingvistika 
Fenikso el Venezuelo kaj Dokumenta Esperanto-Centro el Kroatio. Po 120 eŭroj 
estis asignitaj al Pemambuka Esperanto-Asocio el Brazilo, Klemma Esperanta 
Klubo el Kubo, Biblioteko por Skoltisma Interkultura Pedagogio el Rumanio, 
Unuiĝo de Verdaj Amikoj el Togolando kaj Biblioteko Culbert el Usono. La bib- 
liotekoj de Kulturdomo de Franclandaj Esperantistoj kaj de Triesta Esperanto- 
Asocio el Italio ricevos librojn por po 100 eŭroj. Biblioteka Apogo Thorsen donas 
subvenciojn ĉiujare ekde 1997. La originala kapitalo, donacita de ges-roj Thorsen, 
sufiĉas ankoraŭ por unu disdono. Petoj por tiu lasta disdono devos atingi la Centran 
Oficejon ĝis la 15-a de oktobro 2011. Kun la peto oni sendu liston de dezirataj li- 
broj, kiuj estu ordigitaj laŭ dezirindeco. 

Gazetaraj Komunikoj de UEA 

SEKCIO “KONSULTEJO” DE LA AKADEMIO DE ESPERANTO 

La sekcio Konsultejo (ĝis 2007 ĝi nomiĝis komisiono Lingva konsultejo) ekzis- 
tas en la Akademio de Esperanto ekde 1999. Ciu Esperanto-uzanto povas turni sin 
al la Konsultejo kun difinitaj lingvaj demandoj por ricevi konsilon aŭ rekomendon. 
Demandojn pri vortfarado (novaj nocioj, terminoj) la Konsultejo povas respondi 
relative rapide; komplikaj gramatikaj problemoj kutime postulas pli longan tem- 
pon. La respondoj ne estas decidoj de la Akademio de Esperanto, sed rekomendoj 


35 







de la Konsultejo; tamen la Akademio esperas, ke utilas tiu ĉi rapida servo, pri kies 
manko oni ofte plendis. 

Kiel demandi la Konsultejon? Vi povas: 

1. uzi la demandoformularon (preferinde) ĉe retejo de la Akademio 
<http://www.akademio-de-esperanto.org/konsultejo/index.html>; 

2. sendi retmesaĝon al <konsultejo@akademio-de-esperanto.org>; 

3. sendi leteron al la direktoro de la Konsultejo: Alexander Shlafer, 1017 Nor- 
thoakDr, Walnut Creek, CA 94598, Usono. 

Klare formulu la demandojn kaj demandu konkrete. Bonvolu indiki ĉe urĝaj 
demandoj, ĝis kiam vi esperas ricevi respondon. Rapidan respondon ni povas ga- 
rantii nur al demandintoj, kiuj indikis sian retadreson. La sekcio petas nepre ne 
sendi bagatelajn demandojn, kiujn povas respondi ĉiu sperta esperantisto serĉante 
en vortaroj kaj aliaj konsultlibroj. 

Membroj de la sekcio (en alfabeta ordo de la ĉefnomoj): Marc Bavant, Gerrit 
Berveling, Renato Corsetti, Paul Gubbins, Miguel Gutierrez Adŭriz, Lena Kar- 
punina, Boris Kolker, Li Shijun, Jouko Lindstedt, Francois Lo Jacomo, Anna 
Lowenstein, Geraldo Mattos Gomes dos Santos, Brian Moon, Barbara Pietrzak, 
Otto Prytz, Alexander Shlafer, Amri Wandel, Bertilo Wennergren. 

La estraro de la Akademio de Esperanto 

DE ZAMENHOF AL SOROS EN NOVJORKO 

“De Zamenhof al Soros” estis la titolo de la ĉi-jara simpozio organizita de la 
Novjorka Oficejo de UEA. Tiu oficejo, kies ĉefa tasko estas prizorgi la rilatojn de 
UEA kun la ĉefsidejo de Unuiĝintaj Nacioj, ĉiujare organizas publikan aranĝon 
okaze de Zamenhof-tago la 15-an de decembro. 

Temis pri historia trarigardo de la komenca periodo de Esperanto, organizita 
por prezenti du novajn librojn: anglalingvan biografieton de Zamenhof - mal- 
longigitan version de la biografio verkita de Aleksander Korĵenkov antaŭ duo da 
jaroj - kaj nove tradukitan libreton de Tivadar Soros, kiu unue aperis en 1923. 

La konata fakulino Esther Schor, profesoro ĉe la Universitato Princeton, pripa- 
rolis la ligon kun Zamenhof per sia prelego pri “Zamenhof kaj estonteco”, en kiu ŝi 
ekzamenis la koncepton de la kreinto de Esperanto pri la estonteco de la homaro 
kaj la rolo de Esperanto en tiu kunteksto. 

La finan punkton en la periodo 1887-1923 traktis Humphrey Tonkin, la 
tradukinto de la verko de Soros, Modernaj Robinzonoj, kiu estis lanĉita en la sim- 
pozio. Tiu verko, nomata Crusoes in Siberia en sia angla versio, pritraktas la sper- 
tojn de la juna armea oficiro Tivadar Soros en militkaptitejo en Siberio dum la 
Unua Mondmilito, kaj lian postan eskapon. Eldonis ĝin la eldonejo Mondial, kun 
notoj kaj enkonduko de la tradukinto. Tonkin ankaŭ tradukis la libron de Soros pri 
la Dua Mondmilito, Maskerado. Li mem renkontis Tivadar Soros en kunveno en la 
aŭditorio de la UN-biblioteko en 1966, dum prelego de Ivo Lapenna. “Sed je tiu 
stadio mi ankoraŭ ne legis la libron”, li konfesis, nek li povis prognozi, ke la filo de 
Tivadar tiel famiĝos. Alikaze, li ŝerce sugestis, “la konversacio estus tute alia”. 

La mezan parton de la simpozio okupis du programeroj. La historiisto Ralph 

Dumain ekzamenis la grandan gazetaran reagon okaze de la vizito de Zamenhof al 
la Universala Kongreso en Vaŝingtono en 1910, kaj la filmisto Sam Green montris 
malnetan version de sia dokumenta fdmo pri Esperanto. Sam Green estas jam ko- 
nata inter esperantistoj pro sia fdmo Utopio en kvar movimentoj. La nova, 25- 
minuta, filmo rilatas ekskluzive al Esperanto kaj estas ĉefe produkto de la fdmado, 
kiun Green faris en kelkaj lastatempaj Universalaj Kongresoj. 

Sed la plej granda surprizo estis parolado, kiu ne troviĝis en la antaŭvidata sim- 
pozia programo, nome tiu de la konata financisto George Soros, kiu, kune kun plu- 
raj stabanoj (kaj ankaŭ kun sia filo Jonathan), venis al la fina parto de la simpozio 
por kune festi la lanĉon de la anglalingva traduko de la libro de sia patro Tivadar. 
George Soros, kiu ne estas en si mem subtenanto de Esperanto, sed pasie emfazas 
la patran influon en la propra edukado, parolis dum deko da minutoj pri Tivadar 
Soros kaj ankaŭ pri la rolo, kiun Esperanto ludis en lia propra vivo. Veninte al Bri- 
tujo en 1947, li tuj kontaktis la lokajn esperantistojn, kiuj multe helpis al li. Li 
ankaŭ memoras renkontiĝojn kun E-bteraturistoj en la frua infanaĝo. 

George Soros kaj lia frato Paul kontribuis antaŭparolojn al la nova libro de la 
patro. Nome de la eldonejo, Ulrich Becker prezentis la libron al Soros; kaj Tonkin 
laŭtlegis parton de ĉapitro el Maskerado en la angla traduko. 

Gazetaraj Komunikoj de UEA 

11 ESPERANTISTOJ REPREZENTAS UEA 
ĈE UNUIĜINTAJ NACIOJ 

Kadre de siaj oficialaj rilatoj kun Unuiĝintaj Nacioj UEA rajtas akrediti 
reprezentantojn ĉe la oficejoj de UN. Surbaze de la decido de la Estraro la Gener- 
ala Direktoro liveris al la monda organizaĵo rajtigilojn por 11 reprezentantoj en la 
kalendara jaro 2011. Ce la ĉefa sidejo de UN en Novjorko la ĉefreprezentanto de 
UEA estas Humphrey Tonkin. Aldonaj reprezenantoj estas Neil Blonstein, Thomas 
Eccardt kaj Scott Page. Blonstein krome laboras kiel volontulo en la Novjorka 
Oficejo de UEA. En Vieno la ĉefreprezentanto estas Hans Michael Maitzen, dum 
Gregor Hinker kaj Stella Maitzen estas aldonaj reprezentantoj. La estrarano de 
UEA pri eksteraj rilatoj Stefano Keller estas la ĉefreprezentanto en la UN-oficejo 
en Genevo, lin asistas de Charmian Common, Nicole Margot kaj Francesco Reale. 

Gazetaraj Komunikoj de UEA 

IJK EN 2012 OKAZOS EN JAPANIO 

TEJO ĝojas anonci, ke en 2012 la 68-a Intemacia Junulara Kongreso okazos en 
Naha, ĉefurbo de la Okinava insulo en Japanio. Organizos ĝin Japana Esperanto- 
Junularo (JEJ). La Okinavaj Insuloj troviĝas en sudokcidenta parto de Japanio, ha- 
vas mirindan naturon, belegajn historiajn konstruaĵojn kaj speciale bongustan kui- 
rarton. Okinavo proksimas al Tajvano, Cinio kaj Vjetnamio, do estas tre facile vo- 
jaĝi ankaŭ al la Vjetnama UK en Hanojo. Tio estos jam la dua fojo, kiam IJK gas- 
tos en Japanio. La unua junulara kongreso tie okazis en 1965 en la urbo Ocu. Pliajn 
informojn eblas trovi ĉe la paĝaro de TEJO <http://tejo.Org/eo/node/l 186>. 

(landa agado) 

+kultura revuo 

Vitalij Valentinoviĉ 

Bianki 

(1894-1959) 

Vitalij Bianki estas unu el la plej famaj, 
ŝatataj kaj humanaj porinfanaj verkistoj, kiu 
verkis mirindajn rakontojn pri animaloj kaj pri 
naturo. 

Li mem diris, ke li estas “tradukisto de 
senvorto”, ja li tradukis al homa lingvo birdan 
pepadon kaj tutan ceteran animalan multvoĉe- 
con. 

Li naskiĝis la 30-an de januaro (la 11-an 
de februaro) 1894 en Sankt-Peterburg. Lia pa- 
tro estis sciencisto-omitologo, gardisto de Im- 
periestra zoologia muzeo ĉe la Scienca 
Akademio. La loĝejo de la gardisto situis kon- 
traŭ la muzeo, kaj la juna Vitalij kune kun siaj 
fratoj ofte vizitis halojn de la muzeo kaj vidis tie pajloŝtopitajn bestojn kaj birdojn 
el diversaj landoj. En lia loĝejo estis malgranda zoologia ĝardeno kun vivaj katoj, 
hundoj, erinacoj kaj aliaj animaloj. Somere la familio de Bianki forveturis al vilaĝo 
Lebjaĵje. Ĉi tie la kvinjara Vitalij unuafoje konatiĝis kun la naturo kaj ekamis la 
arbaron kaj la arbarajn loĝantojn. 

Vitalij Bianki havis diversajn interesojn, kaj klero lia estis diversa: li lemis en 
gimnazio, en Peterburga universitato (fakultato de naturaj sciencoj), en la arthis- 
toria instituto. Sed la mondo de animaloj, la mondo de arbaro kaj ĝiaj loĝantoj estis 
ĉiam lia amo. Lia patro Valentin Ljvoviĉ kutimigis lin registradi ĉiujn observaĵojn 
kaj impresojn pri la vivo de la animaloj. 

Vitalij Bianki loĝis dum kelkaj jaroj en Altajo, poste en Sankt-Peterburg li ko- 
natiĝis kun la fama poeto Samuil Marŝak, kiu enkondukis lin en rondon de porin- 
fanaj poetoj kaj verkistoj. Rakontoj de Vitalij Bianki pri naturo ĉarmis ĉiujn, bal- 
daŭ lia unua rakonto “Vojaĝo de raĝkapa pasero” aperis en porinfana gazeto 
“KneH” (“Acero”) kaj sekvajare aperis lia unua libro “Kies beko estas pli per- 
fekta?” 

La plej fama libro de la verkisto estas lia “Arbara gazeto” (1928), ĝi multfoje 
estis reeldonita kaj tradukita en multajn lingvojn. 

Vitalij Bianki estas aŭtoro de pli ol 300 verkoj pri la vivo de la animala mondo. 
Liaj bonaj rakontoj kaj fabeloj edukis kaj edukas milionojn da infanoj pri bonko- 
reco al niaj najbaroj-fratoj-animaloj, pri zorgo kaj korfavoro al tiuj, kiuj tion be- 
zonas. 

Vitalij Bianki mortis la 10-an de junio 1959. 

Lilija Burgar (Volgodonsk) 


Vitalij Bianki 1 

NIGRA VULPO 

Vintre en jakutia arbaro aperis nigra vulpo. 

Nigraj vulpoj estiĝas tre malofte. Kaj ties felo pli multekostas ol ĉiuj aliaj feloj. 

Jen ĉiuj ĉasistoj tuj ĉesis pafi sciurojn, eĉ zibelojn, kaj ekpeladis nure tiun vulpon. 

La nigra felo estas videbla sur la neĝo de malproksime. La nigra vulpo devas 
esti tre ruza kaj sagaca por savi sian felon. Kaj ĝi estis tiom ruza, ke allasis neniun 
al si je pafdistanco kaj trafis en nenian kaptilon. 

Poiome ĉiuj ĉasistoj rezignis kapti ĝin kaj denove komencis pafi sciurojn, zibe- 
lojn kaj aliajn bestojn. 

Nur unu juna ĉasisto neniuokaze volis lasi ĝin trankvila. Li pensis: “Mi sufer- 
ados, sed tamen kaptos ĝin”. 

Kaj li daŭre peladis ĝin. 

Tamen la nigra vulpo agis tiel. La ĉasisto sekvas ĝin, sed ĝi kuras ronden kaj 
ekiras laŭ liaj spuroj. Kaj ĝi mem sekvas lin tra la arbaro. 

La juna bestkaptisto komprenis la vulpan ruzaĵon. 

"Bone do, - pensis li. - Sekvu. Sed mi starigos sur la ronda vojeto kaptilojn kaj 
mempafilojn kaj irados laŭ tiu vojeto. Finfine vi, kara, kaptiĝos por mi”. 

Tiel li faris. 

Li starigis kaptilojn sur la vojeto, surŝutis ilin per neĝo, por ke ili estu nevide- 
blaj, kaŝis mempafilojn en arbustoj, kaj sagpafajn ŝnuretojn etendis tra la vojeto. 

Kaj li ekiradis laŭ la vojeto. Li iras, kaj la nigra vulpo sekvas lin. 

Li transpaŝas ĉiujn ŝnuretojn kaj kaptilojn, kaj la nigra vulpo transsaltas ilin. 

Rondiris-rondiris, rondiris-rondiris li - la ĉasisto laciĝis, pene sin tiras. Kaj jen 
li tuŝis unu ŝnureton. 

La mempafilo ekpafis, kaj la sago trafis lian gambon. Li apenaŭ hejmen fin- 
rampis. Kaj poste tutvintre li kuŝadis malsana en lito. 

Kaj la nigra vulpo do foriris. 

esperantigis Tatjana Kuzjmina (Uljanovsk) 

BLUA BESTETO 

En densa arbaro sur monto estis mallume kiel sub tegmento. Sed jen el post 
nubo aperis la luno kaj tuj ekradiis, ekbrilis neĝeroj sur branĉoj, sur abioj, sur pi- 
noj, kaj arĝentis glata trunko de aĝa tremolo. Ce altaĵo ĝia nigris truo-kavemeto. 


1 E-tradukoj de tri aliaj rakontoj de V.Bianki aperis en REGo N° 4 (59), 2010, p. 46. 

Jen laŭ neĝo per delikataj, neaŭdeblaj saltoj proksimiĝis al la tremolo mal- 
helfela longa besteto. Gi haltis, ekflaris, levis supren la akutan kapeton. La supra 
lipo moviĝis iom supren, kaj ekvideblis akraj rabaj dentoj. 

Tio estas mustelo - mortiganto de ĉiuj etaj arbaraj bestoj. Kaj jen ĝi, apenaŭ 
susurante per ungoj, jam kuras supren laŭ la tremolo. 

Supre el la kavemeto eliĝis liphara ronda kapeto. Post momento la blua besteto 
jam kuris laŭ branĉo deŝutante neĝon samtempe kaj facile saltis sur branĉon de 
apuda pino. 

Kvankam la salto estis tute senpeza, tamen la branĉo ekbalanciĝis, la mustelo 
rimarkis. Gi kurbiĝis kvazaŭ streĉita pafarko, poste rektiĝis kaj transsaltis fluge sur 
la ankoraŭ ŝanceliĝantan branĉon. La mustelo fulmrapide supreniĝis laŭ la pino por 
atingi la besteton. 

Neniu estas en arbaro pli vigla ol la mustelo. De ĝi ne povas sin savi eĉ sciuro. 

La blua besteto aŭdas post si persekuton, tamen ĝi ne havas tempon rigardi ma- 
lantaŭen, necesas rapide, rapide sin savi. De sur la pino ĝi saltis abion. 

Vane la besteto artifikas, kuras laŭ alia flanko de la abio, la mustelo danĝere 
postsekvas. La besteto atingis randon de abia branĉo, sed la mustelo jam apudas, 
dentoklakis! Tamen la besteto sukcesis forsalti. 

De arbo sur arbon kuregis la blua besteto kaj la mustelo, kvazaŭ du birdoj inter 
densaj branĉoj. 

Saltas la blua besteto, kliniĝas branĉo, la mustelo postas, eĉ momenton ne 
donas por ripozo. 

Kaj jen jam elĉerpiĝis fortoj de la blua besteto, jam apenaŭ tenas ĝin la piede- 
toj, ĝi jen saltis, sed maltrafis la branĉon - falas malsupren. Ne, ĝi ne falis, sed 
dum la falado sukcesis kroĉiĝi al malsupra branĉo kaj - antaŭen, antaŭen per la 
lastaj fortoj. 

Tamen la mustelo kuras jam laŭsupre kaj de tie projektas kiel estas pli oportune 
ĵeti sin malsupren kaj kapti. 

Kaj jen por unu momento la blua besteto haltis: la arbon sekvis abismo. La sal- 
tanta mustelo tuje haltis super la besteto kaj neatendite sinĵetis malsupren. 

Gia salto estis precize mezurita. Gi per ĉiuj siaj kvar piedoj falis sur la lokon, 
kie ĵus haltis la blua besteto, sed tiu jam saltis rekte la aeron kaj ekflugis malrapide, 
kaj libere ŝvebis en la aero super la abismo, kvazaŭ sonĝe. Tamen ĉio okazis reale, 
sub la hela luno. 

Tiu estis flugsciuro, inter ĝiaj antaŭaj kaj malantaŭaj piedetoj streĉiĝis libera 
haŭto, kiu kvazaŭ paraŝuteto tenis ĝin en la aero. 

La mustelo ne postsaltis, ĝi ja ne kapablas flugi, ĝi falus en la abismon. 

La fluganta sciuro tumis la voston kaj bele rondigis sian flugon, malsupreniĝis 
sur abion starantan sur la alia flanko de la abismo. 

La mustelo malice dentoklakis pro kolero kaj komencis malsupreniĝi de sur la 
arbo. La blua besteto savis sin, restis vivi. 

esperantigis membroj de Peterburga klubo “Espero” 
(Tatjana Artemjeva, Valentina Ĥoreva, Nataija Skaruk, Ljudmila Poloĵenskaja, 
Vladimir Budrin, Jekaterina Maliŝeva, Tatjana Pautova, Valeria Cvetkova) 

KIU PER KIO KANTAS? 

Cu vi aŭdas, kia muziko tondras en arbaro? 

Aŭskultante ĝin, eblas pensi, ke ĉiuj bestoj, birdoj kaj insektoj naskiĝis en la 
mondo kiel kantistoj kaj muzikistoj. 

Eble, tio estas ĝusta: muzikon ja ĉiuj ŝatas, kaj kanti ĉiuj deziras. Tamen ne ĉiu 
voĉon havas. 

Jen aŭskultu, per kio kaj kiel kantas la senvoĉaj. 

Ranoj ĉe lago komencis ankoraŭ nokte. 

Ili plenblovis cistojn malantaŭ la oreloj, elakvigis la kapojn, la buŝojn malfer- 
metis. 


Kaj ĝi ekflugis al la lago 
por matenmanĝi, alflugis kaj 
sidiĝis surborde. 

Gi sidas kaj pensas: 

“Ĉu mi estas malpli bona 
ol ranoj? Kantas ja ili sen 
voĉo. Ankaŭ mi provu”. 

Gi levis la longan bekon, 
ekfrapadis, ekklakadis per 
unu beka duono kontraŭ la 
alia, - jen laŭte, jen mallaŭte, 
jen ofte, jen malofte: kvazaŭ 
klakilo ligna klakis - ja 
ĝuste! Tiel diskantas ĝi, eĉ 
pri sia matenmanĝo forgesis. 
Kaj inter skirpoj staris 

tsotauro sur unu gamno, ausKums Kaj pensis: 

“Senvoĉa mi estas ardeo! Sed ja ankaŭ Cikonio ne estas kanta birdeto, sed jen 
kian kanton sonludetas”. 

Kaj ĝi elpensis: 

“Jen mi per akvo muziku!”. 

Gi enlagigis la bekon, plenigis ĝin per akvo kaj jen blovis en la bekon! Disiris 
laŭ la lago laŭta rumoro: 

“Prumb-bu-bu-bumm!..” - kvazaŭ bovo muĝis. 

“Jen kia kanto!” - pensis Pego, aŭskultante Botaŭron el arbaro. - Muzikilon do 
mi trovos: ĉu la arbo ne povos esti tamburo, kaj ĉu mia nazo ne povos esti bas- 
toneto?” 

Per la vosto apogis sin, malantaŭen kliniĝis, eksvingis la kapon - jen ekĉizis 
per nazo branĉon! 

Guste - tamburfrapado. 


“Kŭa-a-a-a-a!” - per unu spiro eliris el ili aero. 
Aŭdis ilin Cikonio el vilaĝo. 

Ekĝojis ĝi: 

“Plena koruso! Havos mi ion por manĝado!” 



la esperantistoj en Bianki-muzeo 

Ekgrimpis el sub kortiko Skarabo kun longegaj lipharoj. 

Ektumadis ĝi sian kapon, knaradis ĝia malmola kolo - akuta fajfeto aŭdiĝis. 

Fajfadas la lipharulo, sed vane; neniu aŭdas. Penigis ĝi sian kolon - tamen ĝi 
mem kontentas pri sia kanto. 

Kaj malsupre, sub la arbo, el nesto elŝovis sin Burdo kaj flugis al herbejo por 
kanti. 

Ĉirkaŭ floro en la herbejo ĝi giras, zumas per nervuroplenaj malmolaj flugile- 
toj, kvazaŭ kordo sonoras. 

Vekis burda kanto verdan Akridon en herbo. 

Komencis Akrido agordi siajn violonetojn. La violonetoj troviĝas sur flugiletoj, 
kaj anstataŭ arĉoj - longaj arieraj piedetoj kun genuoj malantaŭe. Sur flugiloj estas 
breĉetoj, kaj sur la gambetoj - kroĉiletoj. 

Frotas Akrido per la gambetoj flankojn, breĉetojn per la kroĉiletoj tuŝadas - ĝi 
ĉirpas. 

Akridoj sur la herbejo estas multaj: plena korda orkestro. 

“Eh, - pensas longnaza Skolopo sub malplateto, - ankaŭ mi devas kanti! 
Tamen per kio? Gorĝo mia ne taŭgas, nazo mia ne taŭgas, la kolo ne taŭgas, la 
flugiletoj ne taŭgas, la piedetoj ne taŭgas... Eh! Ĉu estu, ĉu ne estu, - jen mi flugu, 
ne silentu, per io ekkriu!” 

Elsaltis el-sub malplateto, supren pafis sin, flugis rekten ĝis nuboj. 

Gi la voston malfermis kiel ventumilon, rektigis la flugiletojn, tumis la nazon al 
la tero kaj ĵetis sin malsupren, turnante sin de flanko al flanko, kiel ĵetita de altaĵo 
tabuleto. 

La kapo la aeron disŝiras, kaj en la vosto maldikajn malvastajn plumetojn vento 
plukas. 

Kaj oni aŭdas sur la tero: kvazaŭ en alto ŝafeto ekkantis, ekblekis. 

Sed tiu estas Skolopo. 

Divenu, per kio ĝi kantas? 

Per la vosto. 

esperantigis membroj de Uljanovska Esperanto-klubo 
(Jelena Tubalec, Oljga Terentjeva, Sergej Abramov, 
Aleksandr Bikov, Jurij Karcev) 

klES BEKO ESTAS PLl PERFEKTA? 

Muŝkaptisto-Subtilbekulo sidis sur branĉo kaj ĉirkaŭrigardis. Kiam aperas 
muŝo aŭ papilio, ĝi tuj ekflugas, kaptas ĝin kaj englutas. Poste ĝi denove sidas sur 
branĉo kaj atendas, esploras. Foje ekvidis ĝi apude birdon - Kverkbekulon kaj 
komencis lamenti pri sia amara sorto. 

- Min - ĝi diras - tre lacigas akiri manĝaĵon. Dum tuta tago mi laboras, la- 
boras, nek sonĝon, nek ripozon havas. Sed tutegale mi vivas malsata. Imagu: kiom 
da kuletoj necesas kapti por esti sata! Sed grajnojn beki mi ne povas - beko mia 
estas tro malforta. 

- Jes, via beko por nenio taŭgas - diris Kverkbekulo - malfortetan bekon vi 
havas. Jen la mia estas alia! Per mia beko ĉerizan kemon samkiel ovan ŝeleton 

dismordas. Sidadas mi surloke, bekadas berojn kaj krevigas. Krak! - kaj prete! 
Krak! - kaj prete. Se havus vi la saman bekon... 

Ekaŭdis ĝin Loksio-Krucbekulo kaj diras: 

- Vi havas, Kverkbekulo, absolute simplan bekon, same kiel Pasero, sed iomete 
pli dikan. Jen, rigardu, kia krucforma estas mia beko. Mi per tia beko dum tuta jaro 
semojn el strobiloj elŝeligas. Jen, tiamaniere. 

Krucbekulo lerte prenis per kurbobeko skvameton de abia strobilo kaj elmetis 
semon. 

- Guste, - diris Muŝkaptisto - via beko pli ruza estas. 

-Nenion vi komprenas pri bekoj! - raŭke parolis el marĉo Skolopo- 
Longbekulo. Bona beko devas esti rekta kaj longa, por skarabetojn pli oportune 
akiri el ŝlimo. Rigardu mian bekon! 

Rigardis la birdoj suben, kaj tie el kano elstaras beko longa, kiel krajono, kaj 

maldika, kiel alumeto. 

- Ah! - diris Muŝkaptisto - ankaŭ mi 
volas tian bekon! 

- Atendu! - ekkriis du fratoj-kalidroj: 
Alenbekulo kaj Numenio-Serpobekulo. - 
Vi ankoraŭ ne vidis niajn bekojn! 

Kaj ekvidis Muŝkaptisto antaŭ si du 
bonegajn bekojn: unu estas direktita 
supren, la dua - rnale, malsupren, kaj 
ambaŭ estas maldikaj kiel aleno. 

- Mia beko estas levita supren - diris 
Alenbekulo - por en akvo diversajn 
faŭnerojn kapti. 

- Kaj mia beko estas mallevita - diris 
Numenio-Serpobekulo - por vermojn el 
herbaro per ĝi treni. 

- Nu, - diris Muŝkaptisto, - pli bonajn 
bekoj ol viaj ne eblas imagi! 

- Verŝajne, vi verajn bekojn neniam 
vidis! - ekkvakis el flako Larĝbekulo. - Rigardu, kiaj veraj bekoj ekzistas. Jen! 

Ciuj birdoj ekridetis: jen estas fosilo! 

- Per tiu beko estas tre oportune en akvo kirli! - ofendite diris Larĝbekulo kaj 
rapide denove transkapiĝis en flakon. Cerpis ĝi plenan bekon da akvo kaj komencis 
tralasi tra la beko same kiel tra kombilo. La akvo elfluis, sed skarabetoj en la buŝo 
restis. 

- Atenton al mia beketo! - eksusuris de arbo modesta griza Kaprimulgo- 
Retbekulo. - Mia beko estas tre malgranda, tamen servas tre bone: muŝetoj, kuloj, 
papilioj amase en mian faringon trafas, kiam mi nokte flugas super tero, 
malferminte la buŝon. 

- Kiamaniere? - miris Muŝkaptisto. 

- Ja jen kiamaniere - diris Kaprimulgo-Retbekulo kaj malfermaĉis buŝegon - 

ĈERNY SOKOL 


Vitan 



ĉiuj birdoj flugis for de ĝi. 

- Jen, estas feliĉulo! - 
diris Muŝkaptisto. - Mi po 
unu kuleton kaptas, kaj tiu 
kaptas ilin po cent. 

- Jes, - konsentis la 
birdoj, - kun tia buŝego estas 
bone. 

- Ho vi, etulaĉoj! - kriis 
al ili Pelikano-Sakbekulo de 
lago. - Kaptis vi kuleton - 
kaj ĝojas, tamen en la 
nutroprovizo nenio estas. 

Jen, mi kaptis fiŝon - kaj 
metis en la sakon. 

Levis la dika Pelikano sian bekon, kaj sub lia beko estas sako, plena de fiŝoj. 

- Jen estas beko! - ekkriis Muŝkaptisto. - Ci tio estas nutroprovizejo! Pli 
oportuna eĉ ne elpenseblas. 

- Vi, vere, mian bekon ankoraŭ ne vidis - diris Pego. - Jen, admiru! 

- Por kiu celo mi admiru ĝin? - demandis Muŝkaptisto. - Beko kiel beko, rekta, 
ne tre longa, sen reto kaj sen sako. Per tia beko nek tagmanĝi, nek fari 
nutroprovizon eblas. 

- Por ni, arbaraj laboristoj, - diris Pego-Bekpikulo, - necesas ĉiujn ilojn havi 
apude por ĉarpentistaj kaj lignaĵaj faroj. Per tiu beko ni ne nur nutraĵon por ni 
prenas el sub ŝelo, sed ankaŭ arbon bekpikas: faras kavemojn, ili estas dometoj por 
ni kaj por aliaj birdoj. Mia beko estas ĉizilo! 

- Mirakloj! - diris Muŝkaptisto. - Mi vidis multe da bekoj hodiaŭ, sed ne povas 
decidi - kiu el ili estas pli bona. Ekstara, fratetoj, unulinie. Mi rigardos vin kaj 
elektos la plej bonan bekon. 

Ekstaris birdoj antaŭ Muŝkaptisto-Subtilbekulo: Kverkbekulo, Kracbekulo, 
Longbekulo, Larĝbekulo, Retbekulo, Sakbekulo kaj Bekpikulo. 

Subite falis al ili de supre griza Akcipitro-Hoketbekulo, kaptis Muŝkaptiston 
kaj forportis ĝin al sia nesto por manĝi. 

La aliaj birdoj ektimis kaj forflugis diversflanken. 

esperantigis Tatjana Iljutkina (Dimitrovgrad') 


Kun granda bedaŭro mi informas, ke la 23-an de decembro 2010 forpasis en 
Tel-Avivo (Israelo) mia kuzo Danielo Kolker - esperantisto ekde 1957, iama ak- 
tiva SEJM-ano kaj prezidanto de Esperanto-klubo en Zaporoĵje, partopreninto de 
multaj Esperanto-tendaroj kaj gvidinto de amasa koresponda Esperanto-kurso en 
Sovetunio, vicredaktoro de la gazeto Israela Esperantisto, dumviva membro de 
UEA, Esperanta poeto kaj tradukisto. 

Boris Kolker (Usono) 

LITERATURA KONKURSO LIRO-2010 

La juĝkomisiono de la tradicia literatura konkurso Liro-2010 (Aleksej Birjulin, 
Michel Duc Goninaz, Wolfgang Kirschstein, Aleksander Korĵenkov, Alen Kris, 
Valentin Melnikov, Petro Palivoda), organizita de La Ondo de Esperanto, ricevis 
39 konkursaĵojn de 22 aŭtoroj el 10 landoj: Brazilo, Britio, Francio, Germanio, 
Kanado, Pollando, Rumanio, Ruslando, Svedio, Usono. (Pasintjare partoprenis 28 
konkursaĵoj de 21 aŭtoroj el 5 landoj.) 

La 15-an de januaro 2011 la juĝkomisiono anoncis la rezulton de Liro-2010. 

Originala prozo. Laŭreato: Edmund Grimley Evans (Britio) pro Dank’ al Dio. 
Laŭda mencio: Paulo Sergio Viana (Brazilo) pro Lirika kanto. 

Originala poezio. Laŭreato: Aleksandro Mitin (Ruslando) pro Feliĉulo. Laŭdaj 
mencioj: Grigorij Arosev (Ruslando) pro Papilioĵ; Rustam Karapetjan (Ruslando) 
pro Virino staras ĉe fenestro. 

Traduko el la angla ( The man who lived for others de Jerome K. Jerome). 
Laŭreato: Russ Williams (Pollando). 

Traduko el la franca (L ’ ami Joseph de Guy de Maupassant). Laŭreato: Jean- 
Luc Tortel (Francio). Laŭda mencio: Thierry Tailhades (Francio). 

Traduko el la rusa (AMepuKaneif de Arkadij Averĉenko). Laŭreato ne estas 
anoncita, ĉar partoprenis nur du verkoj. Laŭda mencio: Anna kaj Mati Pentus 
(Ruslando). 

La laŭreatoj ricevos diplomojn kaj libropremiojn. Konforme al la regularo la 
organizantoj ĝis la 1-a de januaro 2013 havas ekskluzivan rajton publikigi la ricevi- 
tajn konkursaĵojn en La Ondo de Esperanto , libroforme kaj elektronike. 

Legu pliajn informojn pri Liro, ankaŭ la listojn de la pli fruaj laŭreatoj ĉe la 
adreso <http://esperanto.org/Ondo/Ind-liro.htm>. 

Gratulon al la laŭreatoj! Dankon al la partoprenintoj! 

Halina Gorecka, sekretario de Liro-2010 

INTERNACIA ESPERANTA LITERATURA KONKURSO 

“ĤRISTO GOROV- ĤRIMA ” 

Ĥristo Gorov (Ĥrima) estis unu el la plej elstaraj bulgaraj esperantistoj, verki- 
sto, poeto, tradukisto kaj publicisto. Bulgara Esperanto-Asocio anoncas Internacian 
Esperantan Literaturan Konkurson, kiu okazos je ĉiuj tri jaroj. En la konkurso po- 
vos partopreni verkistoj, poetoj,ĵurnalistoj el ĉiuj landoj. 

La konkurso havos la jenajn branĉojn: Poezio; Prozo; Artikolo. Ciu aŭtoro ra- 
jtas partopreni per du poemoj, originale verkitaj en Esperanto. La noveloj devas 
esti ĝis 4-paĝaj, kaj ĉiu aŭtoro rajtas partopreni per unu novelo, originale verkita en 
Esperanto. La artikoloj estu dediĉitaj al signifa Esperanta aranĝo. La poemoj, 
noveloj kaj la artikoloj devas esti komputile kompostitaj. La konkurso ne havas 
apartan temon. La gajnintoj ricevos premiojn. 

Bonvolu sendi viajn kontribuojn ĝis la 1-a de septembro 2012 rete al <mod- 
est@abv.bg> aŭ poŝte al la adreso: Georgi Mihalkov, Sofio - 1229, “Nadeĵda” V, 
bl. 529 vh. A et. 9 ap. 33, Bulgario. La rezultoj estos anoncitaj en oktobro 2012. 

Mikaelo Bronŝtejn (Tihvin) 

Germania turneo 

Inter la 25-a de decembro 2010 kaj la 14-a de januaro 2011, invitita de GEA, 
mi travivis vican turneon en Germanio kun ĉiuj avantaĝoj de la turneado ĝuste en 
tiu ĉi lando: perfekta organizo, komforta restado, komprenemapubliko... La turneo 
tradicie komenciĝis de IF (Internacia Festivalo) en ĉarma bavara urbeto No- 
erdlingen. La eventoriĉa semajno de IF meritus apartan artikolon, sed mia tempo 
tie, des pli poste, kuris tro rapide. Por dek tagoj de la post-lF-a turneo mi havis 9 
urbojn, do, duondorme trajnumante inter la urboj mi ĉiutage nur fiksis miajn 
travivaĵojn per kelkaj verslinioj. Rezultiĝis taglibro, kiun mi proponas al la legan- 
toj de REGo. 

URBOJ, HOMOJ, EVENTOJ 

IF-kanto 

Gardas la ringo de 1’ mur’ 
pacon por ĉarma urbeto, 
antaŭnovjara dormem’ kaj kvieto, 
kaj la abia murmur’. 

Lastajn momentojn de 1’ jar’ 
bekas nun la tempobirdo, 
tamen alvenas nek trist’, nek sopir’, do 
levu la glasojn ni ĉar - 


En Bavario, biere ebria 
fluge rapidas semajno feria. 

Trans la programo bunte varia 
de januar’ jam videblas la tria! 

Kion ni faru? 

L’ tempon ne ŝparu! 

Guon de festa ripozo ekflaru 
por tutanima fola ebrio - 
en Bavario! 

Plenas je steloj ĉiel’, 
plenas pokaloj je vino, 
plenas je sentoj nun ĉies animo, 
kvazaŭ ĉampana botel’. 

Do sen hezit’, amikar’, 
ni la animojn malkorku, 
ŝaŭmon de 1’ sent’ malavare alportu 
al festotablo ni, ĉar - 

En Bavario, biere ebria... 

Kaj por disiĝa moment’, 

por adiaŭa malgajo 

restu en koroj guteto de 1’ gajno - 

ŝaŭmo de 1’ rava event’. 

Triston de la kalendar’ 
tiu guteto ĝojigu, 
en malproksimo nin plu interligu 
kaj proksimigu nin, ĉar - 

En Bavario, biere ebria... 

24.12.10 

Munkeno 

Jen litra kruĉo en la mano! 

Jen porka kruro sur telero! 

Svebigas korpon kor-elano 

en bonaera atmosfero 

kun gusto de 1’ bier’ bavara, 

kun voko de 1’ rostaĵ’ vianda - 

tiel destino malavara 

min benas por momento franda. 

30.12.10 

Noerdlingen 

Venis en flamo de 1’ moma ĉieP, 
bato, la prahistoria... 

En ronda kav’ de iama falstel’ 
dormas urbet’ bavaria. 

Rufajn tegolojn de ĉiu tegment’ 
tuŝas Novjara mateno. 

Laŭ olda muro de Noerdlingen 
garde rondiras la tempo. 

01 . 01.11 

A1 HDP 

Ĉu ni elĉerpiĝas, kara? 

Tro haste nin tempo lulas, 
kaj la laboreg’ multjara 
la sanon - ve, ne stimulas. 

Sed multas en mond’ amikoj, 
pensantaj pri mi kaj pri vi, 
do emu fortiĝi ni kaj 
en nia labor’ plu vivi. 

02 . 01.11 

Wemding 

Ĉe r kafejo, nomata “Schlecht” 1 
staras ni kun hezito. 

Ĉu malbonas manĝaĵ’ sur plet’, 

aŭ mensogas la mito 

pri la schlecht de 1’ kafejo “Schlecht”. 

Eble mastro kun pensa rekt’, 

sen rimors’ kaj prokrasto 

skribus “Besser” 2 anstataŭ “Schlecht” 

por ke ĉiu ajn gasto 

ne plu vidu la nomon “Schlecht”. 

Sed la mastr’ de 1’ kafejo “Schlecht” 
ludas la kontraŭdirojn, 
kaj fieras pro la elekt’ 
de la nomo, ĉar nur admirojn 
vekas manĝ’ de 1’ kafejo “Schlecht”. 
03.01.11 


Aspiro 

Bardeca nurenberga kompani'! 

L’ komprenon senprobleme trovas ni 
en harmoni’ de 1’ vortoj kaj muzik’, 
en la volvanta kanta gramatik’. 

Do ĝuste nin kunigis sorta pad’ 
por kuna sido, rido kaj kantad’. 
04.01.11 

Erlangen 

Saloneto aparta 
restoracia. 

Kelnereto alporta, 
la plago mia, 
frapas la enirpordon 
preskaŭ konstante, 
kaŭzas bruon, malordon, 
dum mi perkante 
ne atingas publikon, 
daŭre vaĉantan 
propran nur umbilikon, 



1 schlecht (germ) - malbona 

2 besser (germ) - pli bona 

ne F sonon ĉantan... 

Do mi finu hodiaŭ 
F aferon mian 
per sincera ‘‘Adiaŭ, 
por ĉiam.” 

05 . 01.11 

A1 Alois 

Voj’ al la fina venko 
nun en nebul’, amiko. 

Mankas favora vento, 
pelas amas’, publiko 
1’ pensojn, esence helajn. 

L’ sorto al ni kmelajn 
tagojn tro ofte donas, 
ofte la viv’ ne bonas 
por streb’, espero, kreo... 

Sed im ni. Sen veo. 

06 . 01.11 

Freiburg 

Ulla fumas. Ni paŝas surmonten. 
Infanaro kuregas renkonten 
laŭ dekliva padeto Svarcvalda. 

Eble ankaŭ ni kuros tre baldaŭ 
post rigardi 1’ urbeton de 1’ supro. 
Akva lirlo, ŝtoneta susuro 
nin ĉe lanta paŝad’ akompanas. 

Mi jam tiun ĉi belon ekamas, 
ekŝategas kaj ekamindumas! 

Nin ĉirkaŭas montar’. Ulla fumas. 
07 . 01.11 

Hazarde en Freiburg 

Posedantino de msa butiko 
ege fervoras pri 1’ msa muziko. 
Pompas la formoj, F manoj aplaŭdas - 
ŝi min perceptas, aŭskultas kaj aŭdas! 
Mi ja scivolas pri 1’ anatomi’, 
sed ŝi ne volas kanti kun mi... 

07 . 01.11 

Samvespere 

Ni kunsidis ĉe Manfredo 
en vendredo 

kun fromaĝo kaj kun vino. 
La kulmino 

de 1’ paroloj mondrenversaj 
plej diversaj 

venis post la noktomezo, 
kaj la pezo 

de la pensoj ne plu premis, 
kaj ni emis - 

ne konkludojn saĝajn formi, 
sed nur dormi. 

07 . 01.11 


Schwerin 

Ah, Laima, ho kiel vi stiras! 
Samtiel la viv’ preteriras 
en hasta, bombasta senlaco... 
“Jen placo. Jen ĉefa palaco. 

Jen lago. La dua. La deka.” 

Mi gapas kun fmnto malseka 
por nur elbalbuti en fino: 

“Mi vin ne forgesos, Sverino!” 
08 . 01.11 


Renkonto 

Dum koncert’ en Sverino 
gvatas min sinjorino 
el la vico unua. 

Loze falas harondo, 
rekoneblas la blondo 
kaj rigardo la blua. 

Mi singulte tusetas, 
stumblas kaj pardonpetas 
ĉe 1’ fervora kantado: 
ien fuĝis ĉi haroj 
antaŭ dudek sep jaroj! 
Nun venigis la pado 
nin al tiu renkonto - 
jes, malgrandas la mondo, 
do amikon mi petu 
tuj min foti kun mia 
ekstertempa vizio. 

Mia kara, ridetu! 

08 . 01.11 

Entrajne 


Ĉu vivolongo nia nana 
min sopirigas? 

La rememor’, tutcerte, vana 
nin iel ligas. 

Pretervivinte duonvivon 
en svaga disto, 
ni tamen lasu la naivon 
cedi al tristo. 

Do trovu nin indiferentaj 
1’ renkonta horo... 

Sed kial pulsas stultaj sentoj 
En mia koro? 

09 . 01.11 

Dresden 

Stacidomo konata. 

Ankaŭ preĝejaj kupoloj. 

La valizon en aŭton - 
sen superfluaj paroloj, 
kaj antaŭen, al celo 
laŭ la inunda ebeno! 

Mi ne havas nun tempon. 

Do - ĝis poste, Dresdeno! 

10 . 01.11 

Saŭnado 



Kvasto - 1’ flaŭro, mi - la faŭno, 
naŭdek gradoj en la saŭno, 
sed en Elbo - du! 

Do mi pensas, ĉu 
risku mi post av’ Alberto 
kuri laŭ ŝtupar’ kun lerto 
ĝis la akva frid’ 
kaj kun fola rid’ 
en malvarman akvon fali, 
kaj denove min instali 
en varmega en’ 
de 1’ ŝvitiga ben’? 

Mi kuraĝas, kuras, saltas. 

Pika frido, spiro haltas... 

Sed ja kia rav’ - 
Plonĝi post la av’! 

10 . 01.11 

Berlin 

Jen la tago por promeno! 
Per frosteto rave pika 
tiklas min berlina beno 
en ĉi tiu tag’ unika. 

La paŝado en nebul’, do 
kun fumetoj ĉe elspiro 
realiĝas mensa muldo 
de 1’ vidito kaj admiro. 
Kaj registras mia kapo 
bildojn por la onta kreo... 
Anjo, fotu min sen ĉapo 
apud tiu nova ZEO!.. 

11 . 01.11 

Incendio 



kornso de barbuloj 


Jen Anna, tre ĉarma fraŭlino, 
1’ akompanantin’ en Berlino. 


Jen mi, malĉarmul’, barbulaĉo, 
simila al avo aŭ paĉjo 
de Anna, tre ĉarma fraŭlino, 

1’ akompanantin’ en Berlino. 


Jen ĉina knabin’ - kelnerino, 
bonkore servanta en sino 
de 1’ ĉina restoracio, 
do nun rakontanta pri ĉio 
al mi, malĉarmul’ barbulaĉo, 
simila al avo aŭ paĉjo 
de Anna, tre ĉarma fraŭlino, 
1’ akompanantin’ en Berlino. 


Jen pladoj, ne ĉinaj, sed tajaj, 
vokantaj al pensoj plej gajaj, 
kun ĉina knabin’ - kelnerino, 
bonkore servanta en sino 
de 1’ ĉina restoracio, 
ĉar belas 1’ aspekt’ super ĉio 
por mi, malĉarmul’, barbulaĉo, 
simila al avo aŭ paĉjo 
de Anna, tre ĉarma fraŭlino, 

1’ akompanantin’ en Berlino. 


Jen la incendio, brulanta 

en buŝo, kun hasto tre vanta, 
manĝinta el pladoj, la tajaj, 
vokantaj al pensoj plej gajaj 
kun ĉina knabin’- kelnerino, 
bonkore servanta en sino 
de P ĉina restoracio, 
spicitaj, en ver’, super ĉio 
por mi, la stultuP, barbulaĉo, 
simila al avo aŭ paĉjo 
de Anna, tre ĉarma fraŭlino, 

P akompanantin’ en Berlino. 

Stertore mi vokas kelneron 
kaj verŝas abunde bieron 
al la incendio, brulanta 
en buŝo, kun hasto tre vanta, 
manĝinta el pladoj, la tajaj, 
vokantaj al pensoj plej gajaj 
kun ĉina knabin’- kelnerino, 
bonkore servanta en sino 
de P ĉina restoracio, 
spicitaj, en ver’, super ĉio 
por mi, la stultuP, barbulaĉo, 
simila al avo aŭ paĉjo 
de Anna, tre ĉarma fraŭlino, 

P akompanantin’ en Berlino. 

Ah, Anna, ne vi, sed stertoro 
fiksiĝos en mia memoro... 

11 . 01.2011 

Vespera “legado” 

Denaska esperantisto 
kun luksa “biblioteko”. 

Do tuj malaperas tristo, 
kaj tuj komenciĝas “lego”. 
Hodiaŭ ni legu nuran 
“klasikan literaturon”: 

Jen “Blanka ĉevaP” usona. 

Jen “Hennesy” - ankaŭ bona. 

Kaj jen la plej legivoka 
en nigra bindaĵ’ “John Walker”... 
Mi riskas iom oponi: 

- Ĉu scias la mastr’, ke oni 
nun legas ne la usonajn, 

sed verkojn irlandajn - pli bonajn? 

- Respondas la mastr: - Cu vero? 
Ja estas de 1’ gust’ afero... - 

Kaj portas kun fajfa son’ 

La libron de “Jameson”. 

Post horo, viglege glita, 

Gi estas jam fmlegita. 

La mastro novaĵon bonan 
Ce 1’ fina paĝo prezentas: 

- Mi havas la duan eldonon! 

Ni legu. Cu vi konsentas? 

11 . 01.11 

Herzberg 

Esperanto-centro. 

La gastlibro plenas. 

La venantoj, certe, 
tiun urbon benas, 
ĉar abundas ŝildoj, 
flirtas verdaj flagoj - 
jen fotindaj bildoj, 
kaj glorindaj agoj. 

Zamenhof granita 
kun okuloj tristaj. 

La urbet’ benita. 

Kvin esperantistoj. 

12 . 01.11 

Krefeld 

Veno. Tusad’. Butikaro. 
Samlandanino. Malŝparo 
en aĉetado plej hasta, 
ĉar, evidente, la lasta. 

Dura fromaĝ’. “Jagermejster”. 1 
Mi ne kapablas komerce 
pensi ĉe ĉiu aĉeto! 

Estu truet’ en buĝeto, 
tamen mi agu kun certo 
antaŭ la lasta koncerto. 

13 . 01.11 

A1 Ebel-familio 

Saluton, Volodja kaj Rosa, 

1 loka alkoholaĵo 

fidelaj amikoj! 

Forflugis la tempo mo- 
josa 

en urbaj butikoj. 

Forglitis F inspiro kon- 
certa 

kaj kuna kantado. 
Kandeloj degelis, kaj 
certa 

nur hor’ por sidado 
ĉetable kun vodko miela, 
kun la rememoroj 
pri V juno, kandele de- 
gela, 

la tagoj, la horoj 

de nia SEJM-eca fortuno, 

kaptita bontrove... 

Ni kunas, kaj nin nia juno 
varmigas denove. 

14 . 01.11 



PRI KANTO DE M.POVORIN “SKARABO SUR SABLO” 

Bona estas tiu knabo. 

Li kuŝante ĉe skarabo 
Pri F eŭdo verkis belon. 

Bardo povis bagatelon 
Tuj transformi en juvelon 
Fajnan, ĉarman, elegantan, 

Poezian, versan, kantan. 

Mi najbaras seĝon, tablon, 

Li - skarabon, sunon, sablon. 

Li najbaras romantikon, 

Feliĉigas la amikon 
Per lirika malavaro 
Ce la maro en tendaro. 

Min turmentas splena muto 
Sed en fora Tarhankuto 
Trilas kante Mikaelo 
Pri krimea varma belo. 

Nikolaj Neĉajev (Irkutsk) 

E-vivo en Krasno- 
dara regiono reak- 
tiviĝis. La krasno- 
daraj esperantistoj 
salutas ĉiujn kona- 
tojn kaj konotojn kaj 
invitas al RET-2011 
(vidu la informojn 
en lap. 1) 

JUBILEAJ OATOJ DE L A JARO 2011 

Vladimir Majnov (1871-1942) - 140 jaroj 
Ilja Izgur (1881-1937) - 130jaroj 
Ivan Lidin (Moĥov) (1891-7) - 120 jaroj 
Efim Spiridoviĉ (1891-1935) - 120 jaroj 
Aleksandr Erjuĥin (1901-1959) — 110 j aroj 
Isaak Ĥoves (1901-1968) - 110 jaroj 
SEU - 90 jaroj 
IAREV- 75 jaroj 

09.01 - Aleksandr Titajev - 60 jaroj 
14.01 - Sergej Rublov (1901-1978)- 110 jaroj 
14.01 - Klara Ilutoviĉ - 65 jaroj 
18.01 - Konstantin Gusev (1916-1980) - 
95 jaroj 

21.01 - Aleksandr Osincev - 25 jaroj 
29.01 - Vera Zlotnikova - 80 jaroj 
30.01 - Nikolaj Hohlov (1891-1953) - 120jaroj 
03.02 Sergej Obruĉev (1891-1965) - 120 jaroj 
05.02 - Vjaĉeslav Roĵdestvenskij - 70 jaroj 
11.02 -Semjon Podkaminer (1901-1982) - 110 jaroj 
16.02 - PavelMoĵajev - 30 jaroj 
23.02 - Georgo Deŝkin (1891-1967) - 120 jaroj 
01.03 - Oleg Ciganov - 50 jaroj 
02.03 -Aleksej Juravljov - 55 jaroj 
07.03 - Sergej Straŝnenko - 55 jaroj 
09.03 - Viktor Aroloviĉ - 65 jaroj 
30.03 - Semjon Vajnblat - 75 jaroj 
02.04 - Boris Zozulja - 70 jaroj 
12.04 Galina Belenjuk - 75 jaroj 
12.04 - Gennadij Silo - 70 jaroj 
25.04 - Miĥail Ĉertilov - 50 jaroj 
10.05 - Antonina Bokarjova - 65 jaroj 
19.05 - Vladimir Korĉagin - 80 jaroj 
04.06 - Aleksandr Koteljnikov - 55 jaroj 
29.06 - Nikolaj Terentjev - 55 jaroj 
28.07 - Valerija Cvetkova - 75 jaroj 
29.07 -Dmitrij Cibulevskij - 65 jaroj 
02.08 - Sergej Bozin (1956-2006) - 
55 jaroj 




Zamenhof-forma nano en la 
ĝardeno (la foto de Serge Sire 
(Francio), sendita por la 
Zamenhof-taga konknrso en 
Jekaterinburg) 


Gennadij Ŝilo kaj Viktoro Aroloviĉ 









08.08 - Aleksandr Melnikov - 60 jaroj 
08.08 - Vladimir Sapoĵnikov - 60 jaroj 
14.08 - Valentin Seguru - 55 jaroj 
18.08 - Alexander Shlafer - 55 jaroj 
20.09 - Ivan Naumov - 40 jaroj 
20.09 - Jelena Melnikova - 30 jaroj 
28.09 - Miĥail Paŝĉenko (1901-1994) - 110 
jaroj 

09.10 - Leonid Borisov (1946-2008) - 65 jaroj 

18.10- Dina Lukjanec - 65 jaroj 

23.10 - Gennadij Basov - 55 jaroj 

29.10 - Pavel Korotenko - 40 jaroj 

10.11 - Irina Gonĉarova - 60 jaroj 

11.11— Svetlana Gonĉarova - 30 jaroj 
07.12 -Aron Zisman (1911 - ?) - 100 jaroj 

26.12 - Dmitrij Perevalov (1951-2003) - 60 jaroj 

28.12 - Margarita Karceva - 65 jaroj 

28.12 - REU (fondo surbaze de SEU) - 20 jaroj 

30.12 - Vladislav Zibenkes - 70 jaroj 



Mikaelo Certilov 



partoprenantoj de la Zamenhof-festo en Jekaterinburg, inter kiuj eblas vidi la 
ĉi-jarajn jubileulojn Nikolaj Terentjev kaj Aleksandr Osincev 















